RAZVIJANJE KOMPETENCIJA | Savremena gimnazijaSavremena gimnazija\nSAVREMENO OBRAZOVANJE > RAZVIJANJE KOMPETENCIJA\nGimnazijsko školovanje pruža široko obrazovanje, gotovo uvek podrazumevajući dalje školovanje na visokim školama i fakultetima. Da bi učenici bili spremni za izazove koji su pred njima, potrudili smo se da ih dobro pripremimo. Školovanje u Savremenoj gimnaziji je savršen spoj teorije i prakse, opštih i stručnih znanja, istovremeno pružajući učenicima opštu kulturu i informisanost. Razvijanjem kompetencija neophodnih za intelektualno i emotivno sazrevanje učenika, naša Gimnazija ih sprema ne samo za dalje školovanje već i za stvarne životne situacije.\nMeđupredmetne kompetencije obezbeđuju našim učenicima uspešno snalaženje u svakodnevnom životu i radu. One su rezultat velikog broja aktivnosti, koje se ostvaruju u svim nastavnim predmetima tokom celokupnog gimnazijskog školovanja. Za razvoj ovih kompetencija važni su ne samo nastavni sadržaji već i metode kojima se oni proučavaju, te učenjem dominiraju, pre svega, istraživačke i interaktivne metode, refleksija, kritičko mišljenje, kooperativno učenje, kao i druge metode koje osnažuju učestvovanje učenika u vaspitnoobrazovnom procesu.\nKompetencija savršene komunikacije na srpskom jeziku\nZahvaljujući aktivnom i predanom radu na negovanju i razvoju pisane i žive reči, učenici Savremene gimnazije razumeju, koriste i kritički razmišljaju o idejama, činjenicama, osećanjima i stavovima koje izražavaju drugi na srpskom jeziku u usmenom i pisanom obliku. Sposobni su da adekvatno izraze i tumače sopstvene misli, stavove, osećanja, kako pisano tako i usmeno. U Savremenoj gimnaziji učenici aktivno rade na razvoju svojih jezičkih sposobnosti kako bi bez poteškoća, sa uspehom, učestvovali u različitim društvenim i kulturnim situacijama na primeren, konstruktivan i kreativan način.\nKompetencija savršene komunikacije na stranom jeziku\nUčenje stranih jezika u Savremenoj gimnaziji podrazumeva sposobnost razumevanja, prezentovanja i kritičkog mišljanja o idejama na sličnom nivou kao kod korišćenja maternjeg jezika.\nZahvaljujući inovativnim metodama za uspešno savlađivanje gradiva matematike, učenici su u stanju da koriste, opišu i objasne matematičke pojmove i procedure, predvide pojave, donose matematički zasnovane odluke i rešavaju probleme u različitim situacijama. Mogu da identifikuju i razumeju ulogu koju matematika ima u savremenom životu i aktivno, konstruktivno i kritički učestvuju u životu zajednice i doprinose razvoju iste.\nU Savremenoj gimnaziji učenici uspešno koriste i primenjuju znanje i naučne metode pri prepoznavanju naučnih problema, formulišu naučna objašnjenja pojava i izvode činjenično zasnovane zaključke o naučno relevantnim pitanjima. Oni razumeju nauku kao najznačajniji oblik ljudskog saznanja i delatnosti za razvoj društva, imaju razvijenu svest o načinima na koje nauka i tehnologija oblikuju život u savremenom društvu i razumeju koliko je važno imati odgovoran odnos prema upotrebi naučnih dostignuća za današnje i buduće generacije.\nKompetencije za rešavanje problema\nŠkolovanje u Savremenoj gimnaziji omogućava učenicima prepoznavanje, razumevanje i rešavanje problemskih situacija u kojima rešenje nije vidljivo na prvi pogled, a sve to koristeći znanja i veštine stečene u okviru različitih predmeta. Rešavanje problema podrazumeva i spremnost učenika da se angažuju i konstruktivno i promišljeno doprinose rešavanju problema sa kojima se suočava zajednica kojoj pripadaju.\nUčenici Savremene gimnazije kritički usvajaju i koriste znanja iz oblasti informacionih tehnologija, približavajući na taj način stečena znanja potrebama savremenog društva, u cilju ostvarivanja ličnih ciljeva i aktivnosti.


... /Vozači se pozivaju na oprez: Zbog radova izmijenjen saobraćaj na mnogim cestama / Radio Sarajevo\n... / Vozači se pozivaju na oprez: Zbog radova izmijenjen saobraćaj na mnogim cestama\n08. 05. 2020. u 07:10:00 Radiosarajevo.ba\nU jutarnjim satima na dionicama u kotlinama i uz riječne tokove centralne i istočne Bosne upozoravamo na smanjenu vidljivost, zbog magle. Apelujemo na vozače da budu maksimalno oprezni, da drže odstojanje između vozila i da se obavezno pridržavaju mjera zaštite od koronavirusa, navode iz BIHAMK-a.\nZbog sanacionih radova na mostu u centru Kladnja (M-18) saobraća se jednom trakom naizmjenično.\nNa području RS-a potpuna zabrana kretanja na snazi je svakodnevno u vremenu od 22 do 05 sati.\nTagovi: saobraćaj BIHAMK stanje na putevima ceste


Bitkoin tanji živce svetskim investitorima – Bankar.rs\nHome/ANALIZE/Bitkoin tanji živce svetskim investitorima\nStrmoglavi pad počeo je posle izjave milijardera Ilona Maska, vlasnika Tesle, da je cena bitkoina prebrzo otišla tako previsoko. Vrednost ove digitalne valute prekjuče se survala za 20 odsto na oko 45.000 dolara i pretrpela najveći dnevni pad u poslednjih mesec dana, pokrenuvši rasprodaju na tržištima kriptovaluta jer su investitori postali nervozni zbog brzog astronomskog rasta njegove cene, a berzanski igrači s kratkim pozicijama pohitali da unovče profit. U tom danu vlasnik kompanije „Tesla” izgubio je 15 milijardi dolara. Već juče bitkoin je porastao na oko 50.000 dolara, a pretpostavlja se da je na ovu cenu uticala informacija da je kompanija „Skver” kupila bitkoine za 170 miliona dolara.\nNenad Gujaničić, broker u kompaniji „Momentum sekjuritis”, kaže da najveći problem koji racionalni investitori imaju u vezi sa bitkoinom jesu prilično ograničene mogućnosti procene vrednosti ove kriptovalute odnosno kriptovaluta, uopšte. Za razliku od akcija u čijoj osnovi se nalaze poslovni izgledi kompanije ili obveznica čija se vrednost može proceniti na osnovu boniteta emitenta, kriptovalute se tek generalno mogu oceniti na osnovu verovatnoće njihovog prihvatanja u budućnosti.\n“Kako se povećava verovatnoća da će neka kriptovaluta biti prihvaćena (pre svega kao sredstvo plaćanja) trebalo bi da raste i njena vrednost. Zato je poslednji uzlet bitkoina inspirisan koracima pojedinih kompanija ili poznatih preduzetnika koji bi mogli da navedu ulagače na zaključak da je njegova veća primena na korak od sadašnjosti”, objašnjava Gujaničić.\nOn napominje da je ulaganje u kriptovalute skopčano sa velikim brojem rizika. Euforija koja se kod investitora stvorila oko bitkoina u velikoj meri je doprinela rastu njegove vrednosti uključivanjem sve većeg broja investitora pa se uveliko može govoriti o formiranju investicione spirale koja podseća na brojne piramidalne šeme iz prošlosti. Opštoj pomami investitora za kriptovalute doprinele su višegodišnje niske kamate (slab prinos deponenata i vlasnika obveznica), generalno visok nivo tržišta akcija, ali i aktuelna pandemija koja je na finansijska tržišta uključila veliki broj osoba koje uglavnom ne raspolažu potrebnim nivoom znanja neophodnim za investiranje.\n“Što se tiče domaćeg stanovništva, sama činjenica da nam je štednja u bankama na istorijskom maksimumu u uslovima nultih kamata najbolje pokazuje koliko su građani spremni za alternativna ulaganja. Krupniji deponenti su se mahom prelili na tržište nekretnina, dok se manji broj deponenata prelio na globalno tržište akcija (pošto je domaća berza urušena) i kriptovaluta. Treba reći da ovaj broj u apsolutnim iznosima nije veliki, ali svakako se meri stotinama ili hiljadama ljudi”, kaže Gujaničić.\nInvestitori su lansirali cenu bitkoina u nebo tokom pandemije i njegova vrednost je sedam puta veća nego pre godinu dana. Američke federalne rezerve su u martu 2020. godine smanjile kamatne stope na skoro nulu (očekuju da će ih tamo zadržati još nekoliko godina), i time ozbiljno oslabile američki dolar. To bitkoine čini, uporedno, sve atraktivnijom valutom. Tržišna kapitalizacija ovog novčića je prošle nedelje prvi put premašila bilion dolara, ojačavši od početka godine 94 odsto. Postoji postavljeno ograničenje broja bitkoina na planeti, a investitori veruju da kada se „zalihe” potroše, vrednost digitalnog novčića može samo da se poveća.\nRast vrednosti je, pre svega, podstaknut velikom investicijom proizvođača električnih automobila „Tesla”, čiji je osnivač Ilon Mask. Ova kompanija nedavno je kupila bitkoine u vrednosti od 1,5 milijardi dolara, da bi potom od tog ulaganja ostvarili dobit od oko milijardu dolara. „Tesla” je na putu da od bitkoina zaradi više nego od prodaje svojih električnih vozila u celoj 2020. Osim toga, najavili su da bi uskoro mogli da prihvate digitalnu valutu kao plaćanje za svoje automobile. Treba imati u vidu da je „Tesla” najvrednija automobilska kompanija na berzi i da je otkrila da deo gotovine drži u ovoj kriptovaluti, a ne u tradicionalnom novcu. Mask je nedavno izjavio da je bitkoin jednostavno manje glup oblik likvidnosti od čuvanja gotovine, ili samo malo bolji.\nSledeći „Teslin” primer, najvrednija svetska kompanija „Epl”, takođe bi mogla da pretvori deo svojih ogromnih novčanih rezervi u bitkoin. I drugi veliki investitori najavili su prihvatanje digitalnog novca, pri čemu je banka Njujork Meloun, najstarija u SAD, objavila ranije ovog meseca ulazak u tu poslovnu sferu. Uz to, „Masterkard” planira da podrži „odabir kriptovaluta” direktno na svojoj mreži tokom ove godine, a „Pejpal” odnedavno dozvoljava kupcima da trguju ovom valutom. Reper Džej-Zi i izvršni direktor „Tvitera” Džek Dorsi najavili su osnivanje fonda za razvoj bitkoina u koji će uložiti 500 bitkoina. Dorsi panira da svojim zaposlenima isplaćuje zarade u ovoj popularnoj kriptovaluti. To isto je najavila gradska vlast Majamija na Floridi.\nZanimljivo je da je pre četiri godine izvršni direktor JP Morgana, najveće banke na svetu, isticao da je bitkoin prevara, a onda je u maju 2020. otvorio račune bitkoin menjačnicama. Nedavno je objavio analizu koja predviđa da će dugoročno cena bitkoina dostići 146.000 dolara.\nOvakav zaokret deo je šireg trenda prihvatanja bitkoina kao legitimnog investicionog instrumenta koji sada prati čak i najkonzervativniji deo finansijske zajednice, a to su penzioni fondovi.\nVladimir Vasić, generalni sekretar Udruženja banaka Srbije za Tanjug je rekao da će vreme pokazati kako će centralne banke reagovati na omasovljenje bitkoina, ali je za građane važno da znaju da upuštanjem u trgovinu virtuelnim valutama preuzimaju veliki rizik.\n„Problem se ogleda u tome što su njihove vrednosti nestabilne i menjaju se iz dana u dan, a to može da prouzrokuje ogromne finansijske gubitke”, objašnjava Vasić.\nAmerička ministarka finansija Dženet Jelen smatra da posedovanje bitkoina predstavlja rizik kako za investitore, tako i za građane, i naglašava da su važna pitanja o zakonitosti i stabilnosti najveće svetske kriptovalute i dalje otvorena.\n„Ne mislim da se bitkoin široko koristi kao sredstvo transakcija… ali i u meri u kojoj se koristi, bojim se da je to često za nezakonite finansijske radnje. On je krajnje neisplativ za obavljanje transakcija, jer količina energije koja se troši za obradu tih transakcija je zapanjujuća”, rekla je Jelen, a prenosi Tanjug.\nPored zabrinutosti u vezi sa potrošnjom struje, bitkoin se smatra i alatom koji upotrebljavaju akteri uključeni u brojne nelegalne aktivnosti jer je njegovo korišćenje teško pratiti.


Jaguar od jeseni i u Srbiji - Kragujevac online - Sve o gradu na jednom mestu\nTrenutno se nalazite na strani: Slobodno vreme Magazin Automobili Jaguar od jeseni i u Srbiji\nsreda, 31 jul 2013 10:35\tUros\nAutomobili marke Jaguar moći će od jeseni da se kupe i u Srbiji. Vlasnicima i kupcima Jaguara biće omogućeno da u našoj zemlji obave i servisiranje i da nabave originalne rezervne delove za svoje automobila.\nUvoznik i prodavac Jaguara za Srbiju biće Grand Motors, koji već ima višegodišnja iskustva u prodaji i servisiranju vozila premijum brendova, kao što su Land Rover, Infiniti i Volvo.\nOva kompanija će u svom servisu na Novom Beogradu obavljati i servisiranje automobila, a na istom mestu će moći da se kupe i originalni rezervni delovi za automobile Jaguar.\nZbog dolazak nove marke, u poslovnom centru na Novom Beogradu, u Bulevaru Milutina Milankovića 21, uskoro bi trebalo da počnu radovi na uređenju prodajnog salona, koji će, kako kažu u Grand Motorsu, biti po najvišim standardima Jaguara.\nOsim toga, biće preuređen i izložbeni prostor "bratskog" Land Rovera, budući da obe marke, koje imaju istog vlasnika, na većini svetskih tržišta nastupaju u paru.


OTIŠAO AMERIČKI CENTAR: Partizan se zahvalio Vilu Mozliju (FOTO)\nOTIŠAO AMERIČKI CENTAR: Partizan se zahvalio Vilu Mozliju (FOTO)\nAutor: Glas Javnosti 12.10.2021. u 11:15\nVil Mozli više nije košarkaš Partizana nakon sporazumnog prekida saradnje. Američki centar je sada slobodan u izboru nove sredine. "KK Partizan NIS se Vilu zahvaljuje na svemu i želi mu puno sreće u budućnosti", navodi se u saopštenju beogradskog kluba.\nU prethodnoj sezoni je na 16 mečeva Aba lige u proseku beležio 6,5 poena i 5,8 skokova, dok je na 12 utakmica u Evrokupu imao prosek od 4,4 poena i 4,7 skokova.\nHvala na svemu i srećno @TheRealWillMo42 ✈??\n?https://t.co/c5g5pV95TB ✈??#KKPartizan #ABALiga #7DaysEuroCup pic.twitter.com/xdJmZgZNwc\n— KK Partizan NIS (@PartizanBC) October 12, 2021\nMozli je u Partizan NIS stigao pred početak sezone 2019/20, a tokom dve sezone je osvojio Kup Radivoja Koraća i ABA Superkup.\nodlazakKK PartizanVil Mozli


U Rusiji zamrznuti bankarski računi RSE - Društvo - Dnevni list Danas\nPočetna » Društvo » U Rusiji zamrznuti bankarski računi RSE\nPotez je usledio pošto su izvršitelji Federalnog suda u Moskvi danas pokrenuli prinudni postupak protiv Ruskog servisa RFE/RL zbog neplaćenih novčanih kazni za kršenja ruskog kontroverznog zakona o „stranim agentima“.\nBanci je naređeno da zamrnu račune RFE/RL kako bi se obezbedila isplata kazni u iznosu od pet miliona rubalja (68.000 američkih dolara).\nIzvršitelji su danas proveli oko dva sata u moskovskom birou RFE/RL gde su pokrenuli popis opreme. Nisu se mešali u rad, niti su nekoga zadržavali.\nPostupak odnosi se na deset protokola koji su potvrđeni na sudu i za koje je istekao dvomesečni rok plaćanja.\nOd početka godine, državna agencija za nadzor medija Roskomnadzor predstavila je sudovima oko 520 protokola koji se tiču kršenja zakona u slučaju osam projekata RFE/RL koji su uvršteni u registar masovnih medija „stranih agenata“ Ministarstva pravde.\nRFE/RL odbacuje oznaku „strani agent“ i odbija da se povinuje teškim zahtevima Roskomnadzora da svaka objavljena ili emitovana priča uključuje istaknutu oznaku. RFE/RL je u postupku žalbe na protokole, ali ruski sudovi su do sada odbili više od 250 žalbi.\nUkupno, kazne protiv emitera iznose oko 70 miliona rubalja (950.000 dolara).\nRFE/RL zatražio je od Evropskog suda za ljudska prava sa sedištem u Strazburu da blokira Rusiju u primeni kazne, za koje smatra da je usmerena protiv nezavisnih medija.\nBankarski računiradio slobodna evropaRusija\nApelacioni sud u Beogradu ukinuo je danas vlasniku poljoprivrednog imanja "Jovanjica" Predragu Koluviji, koji je optužen za uzgoj marihuane, i odredio mu kućni pritvor uz nanogicu.\nLončar: Imamo povećanu smrtnost jer ljudi neće da legnu u bolnicu\nMinistar zdravlja Zlatibor Lončar rekao je danas u Nišu...


Kurs i obuka - Koje se metode primenjuju za uspešno strateško planiranje\nKoje se metode primenjuju za uspešno strateško planiranje\nKurs i obuka - Koje se metode primenjuju za uspešno strateško planiranje - Audio verzija\nKurs i obuka - koje se metode primenjuju za uspešno strateško planiranje je osmišljena tako da osobama koje su na prvom mestu zaposlene na menadžerskim pozicijama u kompanijama različite strukture i veličine, a istovremeno su zadužene za oblast strateškog menadžmenta, odnosno onima čiji je osnovni zadatak da odlučuju o strategiji poslovanja, omogući da se na najbolji mogući način upoznaju sa onim metodama koje se u praksi najčešće primenjuju u konkretnoj oblasti i koje su se istovremeno pokazale kao najuspešnije.\nPredviđeno je da se nastava organizuje prema jasno definisanom planom i to u toku cele kalendarske godine, a svako ko je zainteresovan može prijavu da izvrši, praktično rečeno kada god to želi. Najpre je dozvoljeno da prošeta do naše poslovnice i direktno u njoj se prijavi za praćenje ovog kursa, ali isto tako, ako je nekome lakše može da prijavu izvrši ili elektronskim putem, to jest preko mejla ili na još jednostavniji način i to preko telefona. Međutim, svaki prijavljeni je dužan da bude prisutan lično u trenutku upisa, a isto tako je obavezan i da priloži svu potrebnu dokumentaciju, o čemu će predstavnik naše institucije da ga precizno obavesti već prilikom prijavljivanja.\nU zavisnosti od potreba svakog klijenta, može da se organizuje i takozvana korporativna obuka i kurs - koje se metode primenjuju za uspešno strateško planiranje, stim što je u tom slučaju na prvom mestu princip sprovođenja nastave fleksibilan, zato što se u potpunosti odgovara na zahtev zainteresovanog kompanije. A to znači da osim uobičajenih načina sprovođenja, nastava može da se organizuje i na bilo kom drugom mestu, a prvenstveno u sklopu određene firme. Neophodno je da se predstavnik institucije klijenta o svim tim detaljima precizno usaglasi sa ovlašćenim licem u poslovnici Obrazovnog centra Akademije Oxford.\nZa pojedinačne polaznike nastava se može organizovati u okviru jedne od poslovnica naše institucije ili putem interneta, ali je u tom slučaju vrlo važno da polaznik ima lični računar putem koga predavanja treba i da prati. A najvažnije je da se on tom prilikom opredeli i na koji način će pristupati predavanjima, ali i da definiše da li će to da učini u grupi, samostalno ili sa još jednim polaznikom, uzevši u obzir da je u našoj aktuelnoj ponudi kako grupni kurs i obuka - koje se metode primenjuju za uspešno strateško planiranje, tako i individualna, odnosno takozvana poluindividualna nastava.\nOno što je specifično za svaku od njih jeste vezano za broj osoba kojima je dozvoljeno da prisustvuju, a koji se svakako razlikuje. U okviru grupne nastave bi trebalo da bude prisutno maksimalno osmoro ljudi, a četvoro njih je najmanje prisutno, čime je ujedno i uslovljen početak grupne nastave, budući da se najpre mora grupa od minimalnog broja članova kreirati. Tek posle toga predstavnik poslovnice organizatora ima obavezu da odredi princip sprovođenja nastave, to jest da definiše datum početka, termine održavanja i dinamiku, a potom i da svakog pojedinačnog polaznika o tome obavesti na propisan način.\nKada je u pitanju poluindividualna obuka i kurs - koje se metode primenjuju za uspešno strateško planiranje, a koji treba da prati dve osobe istovremeno, naglašavamo da se organizuje na potpuno isti način kao i ona vrsta nastave koju će pratiti samo jedan polaznik, to jest individualna. Potrebno je istaći i to da se u tom slučaju maksimalno ispunjavaju zahtevi pojedinačnih polaznika, uzevši u obzir da je princip sprovođenja i jedne i druge vrste nastave takav da se svakome od njih pruža prilika da se o svim detaljima koji se tiču organizacije usaglase sa ovlašćenim licem u konkretnoj poslovnici organizatora, kao i sa profesorom. Preciznije govoreći, oni zajedno odlučuju kada će poluindividualna ili individualna obuka da počne, ali i u kojim tačno terminima će časovi da budu organizovani, kao i koliko će da traje nastava, to jest kakvom dinamikom će da budu sprovedena predavanja.\nŠta sve kurs i obuka - koje se metode primenjuju za uspešno strateško planiranje izučava?\nUkratko će se na samom početku ove obuke profesori osvrnuti i na osnovna pravila koja uključuje strateško planiranje, iako bi donekle svaki polaznik trebalo da ima predstavu o tome kako zapravo ova vrsta planiranja funkcioniše.\nA nakon toga će stručna obuka i kurs - koje se metode primenjuju za uspešno strateško planiranje da se usmeri na važnost kritičkog razmišljanja i to najpre u situaciji kada je potrebno definisati kako ciljeve poslovanja, tako isto i konkretne resurse.\nZatim će svi prisutni da budu upoznati i sa brojnim metodama koje se koriste kada se vrši takozvana analiza konteksta, odnosno kada je potrebno pružiti adekvatan odgovor na konkretni problem koji je utvrđen analizom. A upravo u tom delu će biti prisutan i praktičan rad, u okviru koga bi prisutni trebalo da analiziraju i ciljeve i resurse, što će sve da učine na osnovu informacija koji će im dati nadležni predavači. Dužnost nam je da napomenemo i to da kada se sprovodi korporativni kurs i obuka - koje se metode primenjuju za uspešno strateško planiranje, profesori svakako imaju mogućnost da ovaj segment u potpunosti prilagode oblasti poslovanja klijenta, to jest kompanije čiji zaposleni prate tu edukaciju. Na taj način će im u velikoj meri biti olakšano prihvatanje znanja koja će im pomenuta obuka ponuditi, tako da će ih vrlo lako i primeniti u praksi, a nakon što završe praćenje nastave.\nPodrazumeva se da će biti najpre prezentovane upravo one metode koje se u oblasti strategijskog planiranja smatraju najuspešnijim, to jest upravo one koje su dokazano i najefikasnije. Ppolaznici će učestvovati i u posebno osmišljenim studijama slučaja, a u okviru kojih će naučiti i da praktično primenjuju konkretne metode. Zapravo će tom prilikom biti predstavljena realna situacija koja je vezana za ovu olast, a u toj studiji će učestvovati svi prisutni, te će jasno biti definisane njihove uloge. Kroz različite analize koje su vršili stručnjaci iz celog sveta je primećeno da se upravo studija slučaja smatra jednim od najboljih načina za prihvatanje predviđenih znanja, tako da je vrlo verovatno da će svaki prijavljeni upravo u ovom delu najpre steći neophodne veštine, a koje će mu svakako omogućiti i da ih sasvim samostalno primenjuje u okviru preduzeća u kome je zaposlen, a kako bi na taj način poslovni proces podigao na znatno viši nivo, ali istovremeno i ostvario naročito pozitivan učinak na svom radnom mestu.\nBiće reči i o postupku analiziranja različitih segmenata koji su bitni za strateški marketing i planiranje , a trebalo bi da prisutni savladaju i znanja koja su neophodna za pravilno analiziranje učesnika u nekom planu, odnosno svih saradnika, stim da će posebna pažnja biti okrenuta prema pažljivom analiziranju konkurentskih kompanija. Zatim će kurs i obuka - koje se metode primenjuju za uspešno strateško planiranje da pojasni i kako funkcioniše čitav postupak adekvatne formulacije ciljeva u okviru neke strategije, a bez obzira da li su u pitanju kratkoročni ili dugoročni.\nIsto tako se podrazumeva i da će predavači da ponude prisutnima i mnogobrojne primere takozvane dobre prakse, a koji se odnose na primenu različitih metoda vezanih za uspešno strateško planiranje.\nJedan od najvažnijih alata u tom slučaju je poznat kao Lean proces, što znači da će i ova obuka posebnu pažnju posvetiti upravo načinu na koji on funkcioniše, to jest kako se uopšteno u praksi primenjuje.\nSvi prisutni će imati prilike da nauče i šta je sve potrebno uraditi da bi se želje kupaca u potpunosti ispunile, a kako bi oni bili što zadovoljniji, te kako bi na taj način moglo da se utiče na poboljšanje celokupnog poslovnog procesa neke kompanije.\nKada se kurs i obuka - koje se metode primenjuju za uspešno strateško planiranje održava i gde?\nIsključivo u zavisnosti od izbora prijavljenih će zavisiti ne samo termini u kojima će biti organizovana obuka i kurs - koje se metode primenjuju za uspešno strateško planiranje, nego i mesto gde će oni pohađati časove. Stvar je u tome da je u ponudi najpre klasični tip edukacije, a koji se odnosi na praćenje predavanja u izabranoj poslovnici Obrazovnog centra Akademije Oxford, ali je zainteresovanima na raspolaganju i mogućnost da predavanja prate preko interneta. A za tu vrstu nastave je neophodno da imaju i sopstveni računar, kako bi bili u mogućnosti da bez poteškoća prate predavanja.\nIstičemo i to da je u ponudi naše institucije i korporativni kurs i obuka - koje se metode primenjuju za uspešno strateško planiranje, a sobzirom na činjenicu da nastavi prisustvuje u tom slučaju određena grupa zaposlenih u nekoj kompaniji, to je i predviđeno da se edukacija organizuje po potrebi i u prostorijama konkretne firme, stim da naravno može da bude sprovedena i na svaki od do sada opisanih načina.\nSve osobe koje žele da nastavi pristupaju u okviru grupe moraju znati da u njoj uvek bude prisutno najviše osmoro polaznika, kao i da je početak ove vrste nastave uslovljen kreiranjem grupe, odnosno prijavljivanjem najmanje 4 polaznika. Naročito je bitno da napomenemo i to da institucija organizatora u tom slučaju određuje na koji način će se nastava sprovoditi, budući da treba da definiše ne samo dinamiku održavanja časova i termine, nego i tačan datum početka. Ko god želi da nastavu prati na ovaj način mora da zna da ne postoji mogućnost izmene definisanih segmenata organizacije, tako da prijavljeni moraju maksimalno da ispoštuju sve što određuje organizator.\nPrincip koji poštuje individualni tip edukacije, to jest način na koji se sprovodi poluindividualna obuka i kurs - koje se metode primenjuju za uspešno strateško planiranje je u značajnoj meri slobodniji nego kada se organizuje nastava u grupi. Tačnije, prijavljenima je tom prilikom dozvoljeno da svaki segment organizacije precizno definiše i to potpuno samostalno sa predavačem koji je nadležan i sa koordinatora za nastavu u jednoj od poslovnica institucije organizatora. Podrazumeva se da će se oni usaglasiti ne samo oko tačnog datuma kada će ili nastava za jednog ili za dvoje polaznika početi, već će svakako morati i da preciziraju detalje koji se odnose na datum njenog početka.\nPo kom principu se obuka i kurs - koje se metode primenjuju za uspešno strateško planiranje organizuje?\nSa svim detaljima koji se odnose na način sprovođenja ovog kursa se upoznaju prijavljeni, a navedeno je da oni moraju prilikom prijavljivanja, to jest upisivanja, da se izjasne da li žele da nastavu prate iz sopstvenog doma, a preko interneta ili u određenoj poslovnici naše institucije. A bitno je da naglasimo i to da se edukacija sprovodi na više načina, tako da je u ponudi ne samo individualni, već i poluindividualni, te grupni kurs i obuka - koje se metode primenjuju za uspešno strateško planiranje.\nNa zahtev klijenata možemo da organizujemo i edukaciju za zaposlene u okviru neke organizacije, stim da je princip koji sledi korporativni kurs takav da klijent, prosto rečeno definiše sve detalje dogovorom sa predstavnikom naše institucije. A izuzev što će odrediti tačan datum kada će se odvijati obuka, oni će se dogovoriti i o dinamici, odnosno o terminima, a svakako ova vrsta nastave može da bude sprovedena u na nekom drugom mestu, kao što je sedište određene kompanije.\nPoluindividualna i individualna obuka i kurs - koje se metode primenjuju za uspešno strateško planiranje se sprovode za dvoje, odnosno za po jednog polaznika. Način njihove organizacije podrazumeva da se predstavnik institucije organizatora, odnosno profesor dogovaraju sa prijavljenima o svemu i to kako o datumu početka i o terminima, tako isto i o dinamici održavanja.\nKada je u pitanju rad u grupama, naglašavamo da se nastava organizuje tako da predstavnik Obrazovnog centra Akademije Oxford određuje i dinamiku i termine u kojima će predavanja da budu organizovana, ali tek pošto se prijavi dovoljno osoba. Nakon što se oformi jedna grupa, određuje se datum početka, a napominjemo da u grupama uvek mora da bude minimum 4 polaznika, odnosno da u tom slučaju najviše osmoro njih može da prisustvuje predavanjima.\nKoliko traje kurs i obuka - koje se metode primenjuju za uspešno strateško planiranje?\nSa ukupno 40 školskih časova nastavnog fonda, obuka i kurs - koje se metode primenjuju za uspešno strateško planiranje treba da traje 20 dana, ali naglašavamo da je to definisano isključivo kada ste nastava sprovodi u okviru grupe. Najpre je neophodno da se prijavi najmanje 4 polaznika, te da se napravi konkretna grupa, a zatim će organizator da odredi datum kada će nastava da počne, kao što će odrediti i termine. Polaznici zainteresovani za takav tip nastave bi svakako trebalo da imaju na umu da je navedeni podatak isključivo informativnog karaktera, te da se u svakom upisnom roku može izmeniti trajanje, a ukoliko organizator bude tako odlučio.\nPolaznici koje interesuje ili poluindividualni ili individualni kurs i obuka - koje se metode primenjuju za uspešno strateško planiranje su svakako u određenoj prednosti, sobzirom na to da se ove dve vrste nastave sprovode prema drugačijem principu, a isto kao i korporativna obuka. Tada je svakom pojedinačnom polazniku, odnosno zainteresovanoj firmi omogućeno da sve segmente sprovođenja izabranog tipa edukacije definiše u direktnom razgovoru sa nadležnim licem naše poslovnice i sa profesorom koji će da vodi kurs, te stoga mi i nismo u mogućnosti da navedemo koliko će svaka od njih da traje.\nSpisak gradova za kurs i obuku "Koje se metode primenjuju za uspešno strateško planiranje"


OSM Televizija - Vlada Srpske o Nacrtu zakona o zaštiti od nejonizujućih zračenja\nVlada Srpske o Nacrtu zakona o zaštiti od nejonizujućih zračenja\nVlada Republike Srpske danas razmatra Nacrt zakona o zaštiti od nejonizujućih zračenja.\nDnevnim redom predviđeno je razmatranje prijedloga odluke o korišćenju sredstava sa računa posebnih namjena u iznosu od četiri miliona KM za izmirenje obaveza prema radnicima preduzeća "Željeznice Republike Srpske".\nVlada bi trebalo da razmotri informaciju o inicijativi Agencije za ravnopravnost polova Ministarstva za ljudska prava i izbjeglice BiH za imenovanje predstavnika Vlade Republike Srpske u Odbor za praćenje sprovođenja i izvještavanja po Istanbulskoj konvenciji i femicidu.\nPred ministrima će se naći i informacija o realizaciji Akcionog plana sprovođenja Omladinske politike Republike Srpske u 2017. godini, kao i Akcioni plan za ovu godinu.\nVlada Srpske trebalo bi da razmatra i prijedlog odluke o davanju saglasnosti za privatizaciju stanova izgrađenih i nabavljenih sredstvima Vlade u gradu Trebinju i opštinama Istočno Novo Sarajevo, Pale, Bileća i Ljubinje.\nJoš iz iste kategorije: « Delegacija NSRS u posjeti Skupštini Vojvodine SNSD ne komentariše sadržaje na tviteru, a stavovi stranke iznose se zvanično »


Investitori iz svijeta prvo pitaju za Inđiju Pogledaj specijal Toggle navigationNaslovna NaslovnaNajnovije vijestiNovo u rubrikamaČitani nasloviKolumneNezavisni stavNovosti NovostiBiHGradoviBanjalukaDruštvoObrazovanjeEx -YuSvijetHronikaIntervjuPosao PosaoPrivredaTržišteAnalizeSport SportFudbalKošarkaRukometTenisAtletikaZimski sportoviSportovi na vodiOstali sportoviOlimpijske igreIzbor sportisteKultura Kultura MuzikaPozornicaKnjiževnostVizuelna umjetnostFilmŽivot i stil Život i stilZdravljeŽivotLjepotaHrana i pićeKuće i vrtPutovanjeSvijet životinjaRecept danaMagazin MagazinJet setLjubav i seksTVZanimljivostiNN među poznatimaAuto-moto Auto-motoNovostiRecenzijeMogućnostiMoto sportNauka i tehnologija Nauka i tehnologijaNaukaSvemirOkolinaInternetHardwareProgramiGadgets Naslovna Posao PrivredaTržišteAnalize Privreda\nInvestitori iz svijeta prvo pitaju za Inđiju\nInvestitori iz svijeta prvo pitaju za Inđiju Agencije 22.07.2012 14:41 INĐIJA - Adekvatan položaj, razvijena infrastruktura, pojednostavljena administrativna procedura, ali i dobra saradnja sa opštinom učinili su da investitori koji žele da ulažu u Srbiji prvo pitaju za Inđiju.\nKljuč uspjeha Inđije, za koju se kaže da je za korak bliža Evropi od ostatka zemlje je, kako kažu sagovornici Tanjuga, u reformi opštinske uprave i otvaranju potpuno komunalno opremljenih industrijskih zona u kojima je urađena kompletna infrastruktura.\nZahvaljujući stalnim reformama, poboljšanju infrastrukture, obrazovanju stanovništva i suzbijanju korupcije Inđija je prepoznatljiva kao poželjno mjesto za investiranje ne samo u Srbiji nego u čitavoj Evropi, smatra predsjednik te opštine Goran Ješić i ističe da evropske kompanije kada žele da ulažu u Srbiju prvo pitaju za Inđiju.\nNapominjući da je ta opština, prema relevantnim pokazateljima, među 20 najboljih lokacija u Srbiji po kvalitetu za investiranje, on je istakao da se domaći, a naročito strani investotori, odlučuju za Inđiju jer se u njoj u kontinuitetu sprovode reforme lokalne administracije i javnih preduzeća, racionalno se troši budžet, ulaže se u obrazovanje i ostvaruje uspješna saradnja ljudskih resursa.\nTo su osnovni razlozi zbog kojih se investitori iz Evrope prvo raspituju za Inđiju a onda upravo nju odaberu kao lokaciju za ulaganje, bez obzira na to što znaju da će eventualno dobiti veće beneficije ili subvencije u nekim drugim gradovima i opštinama, kazao je Ješić.\nDa je Inđija skrojena baš po mjeri investitora potvrduje Fešn park autlet centar na samom ulazu u grad, ali i veliki broj fabrika i firmi u sjeveroistočnoj industrijskoj zoni među kojima je i "TisenKrup Materials"’ koja u Inđiji posluje od 2009. i ima oko 50 stalno zaposlenih.\nPredsjednik Upravnog odbora te firme Petar Radovanović ističe da ima više razloga zašto ih je baš Inđija privukla.\n"Prvi razlog je sam položaj Inđije koja se nalazi na pola puta između dva najveća centra potrošnje čelika koji distribuiramo, Beograda i Novog Sada", rekao je Radovanović i dodao da dobra saobraćajna povezanost opštine kupcima i dobavljačima omogućava da lako stignu do firme.\nPrema njegovim riječima, odluci da Inđiju odaberu kao mjesto u kojem će uložiti kapital doprinijela je i sama lokacija koju je toj firmi ponudila lokalna vlast, koja je već imala pripremljenu infrastrukturu uključujući i mogućnost povezivanja sa željezničkom mrežom.\nRadovanović navodi da je za investitore velika prednost što je komunalna infrastruktura bila završena i uključena u cijenu tako da se nije prošlo mnogo vremena od donošenja odluke za investiciju do početka rada.\nI dok Radovanovic ističe da su se prilikom dolaska u Srbiju premišljali koju lokaciju da odaberu, generalni direktor i jedan od pet suvlasnika privredenog društva Gas Teh Miroljub Sadžaković kaže da su posao započeli u Inđiji sticajem okolnosti jer su tu našli radionicu.\nGaz teh postoji 10 godina a bavi se proizvodnjom gasne i energetske opreme, inžinjeringom i trgovinom, a Sadžaković se slaže da geografski položaj, blizina Beograda I Novog Sada, autoputeva i aerodroma mnogo znače za privlačenje investitora.\nOn, međutim, podsjeća da u Inđiji postoji jezgro privatnih radnji i malih firmi, odnosno da je pedestih godina baš u toj opštini bio dobro razvijen privatni sektor.\nI dok i domaći i strani investitori kao jednu od prednosti ističu i dobru saradnju sa opštinskim vlastima Ješić na pitanje da li je "inđijski model" primjenjiv i u drugim domaćim opštinama ili gradovima odgovara da je s jedne strane to moguće, ali s druge teško ostvarivo, prije svega "zato što u Srbiji imamo loš izborni zakon".\nMora se promijeniti politički sistem u Srbiji, jer je on jedna od glavnih kočnica ekonomskog razvoja zemlje, kazao je jedan od najuspješnijih gradonačelnika u protekloj deceniji i podsjetio da je od ranije zagovornik promjene aktuelnog Ustava Srbije, kako bi bili stvoreni uslovi za decentralizaciju.\nNovim načinom rada i organizacijom opštinske uprave Ješić je doprinio da početkom 2008. godine magazin "Fajnenšl Tajms" dodjeli nagradu opštini Inđija i svrsta je na listu 25 najboljih evropskih destinacija za strana ulaganja.\nIsti magazin je ove godine Inđiji dodijelio još jedno priznanje, ovoga puta za drugu najbolju destinaciju u Evropi prema efektivnosti troškova ulaganja.\nHolandske investicije u Tesliću: Posao za 180 radnika


Putinove nejasnoće o svojoj budućnosti i odbrana Trampa\nRuski predsednik Vladimir Putin na redovnoj godišnjoj konferenciji za novinare\nRuski predsednik Vladimir Putin je tokom skoro četiri i po sata tradicionalne konferencije za novinare na kraju godine govorio o raznim temama – od sakupljanja đubreta preko klimatskih promena do cena avionskih karata. Najveću pažnju je, međutim, izazvao nejasnom izjavom o broju predsedničkih mandata, kao i kritikom postupka za opoziv svog američkog kolege.\nPredsednik Rusije Vladimir Putin na tradicionalnoj konferenciji za novinare je kao i svake godine pričao o raznim temama braneći svoju politiku i nudeći Rusima bolju budućnost, ali je u četvrtak 19. decembra više spekulisao o tome šta će se desiti kada mu istekne mandat 2024. godine, dok je izneo svoje viđenje procesa za opoziv američkog kolege Donalda Trampa (Trump) kao "političkog teatra" s izmišljenim optužbama, pišu svetski mediji.\nŠta će biti 2024. godine?\nPutin tradicionalno na kraju godine održava godišnju konferenciju za novinare koja se pažljivo prati kao barometar ruske spoljne i ekonomske politike, ocenjuje Vašington post (The Washington Post).\nRuski predsednik u četvrtak je govorio o nizu tema – od cena avionskih karata do ruskog Dalekog istoka, preko sakupljanja đubreta do zdravstvene zaštite i klimatskih promena. Format događaja je, ocenjuje list, bio manje konferencija za medije a više prilika za novinare iz udaljenih krajeva Rusije, često u nacionalnim kostimima, da iznesu zahteve ili važna pitanja svojih regiona.\nPutin je, međutim, ističe Vašington post, uskomešao spekulacije kada je rekao da je moguća promena ustava brisanjem odredbe da neko ne može biti predsednik u više od dva "uzastopna" mandata, čime bi se broj mandata ograničio na ukupno dva.\nPutin je imao dva predsednička mandata od 2000. do 2008. kada je zamenio mesto s premijerom Dmitrijem Medvedevim, koji je imao jedan predsednički mandat. Onda je Putin opet izabran 2012. na šestogodišnji mandat kao i ponovo prošle godine. Po sadašnjem ustavu, on ne može ponovo da se kandiduje.\nKomentar ruskog predsednika je pokrenuo spekulacije o tome šta je hteo da kaže, navodi Vašington post uz ocenu da nema sumnje da je Putin, pažljivo birao svoje reči i namerno ostavio njihovo značenje otvorenim za tumačenje.\nJedno od najvećih političkih pitanja u Rusiji je da li će 67-godišnji Putin ostati na vlasti i posle 2024. promenom ustava ili pokušajem da prenese vlast na naslednika, ukazuje Gardijan (The Guardian).\nPored toga što je rekao da bi mogla da se ukloni odredba o "uzastopnim" mandatima, što bi onemogućilo potencijalnog naslednika da bude na vlasti koliko i on, Putin je takođe rekao da prati predloge za povećanje ovlašćenja parlamentu. Gardijan navodi da time potpiruje spekulacije da bi mogao preuzeti ulogu premijera posle isteka predsedničkog mandata, kao 2008.\nNa konferenciji za novinare koja je trajala četiri sata i 20 minuta – jedna od njegovih najdužih – momenat o kome se najviše priča je Putinova naznaka da bi moglo da se ukloni "uzastopno" iz odredbe ustava o ograničenju predsedničkog mandata, ističe agencija Frans pres (Agence France-Presse).\nAFP, međutim, ukazuje na tvit urednice ruske televizije RT Margarite Simojan, za koju navodi da ima dobre veze: "Ako je iko imao sumnje da li će šef tražiti novi predsednički mandat, neće".\nPutin će uskoro obeležiti dve decenije otkad mu je Boris Jeljcin predao predsednikovanje početkom 2000. godine. Upitan da sumira dve decenije na vlasti, Putin je rekao da su Rusija 2000. i 2019. "dve različite zemlje". Rusija je tada, prema njegovim rečima, bila u mukama "građanskog rata" usled sukoba u Čečeniji. Takođe je rekao da se privreda zemlje "potpuno transformisala" od finansijske krize 1998.\nIako je Putinova popularnost oslabila od vrhunca iz 2014. u vreme aneksije Krima, on i dalje uživa podršku većina Rusa, ukazuje AFP, ali i ističe da oni koji su na Jutjubu (YouTube) pratili konferenciju za novinare očigledno nisu bili impresionirani – dok je tek 10.000 označilo "like", 43.000 ih je označilo "dislike".\nTrampov opoziv na 'karnevalu laskanja'\nPutin je kao i ranijih godina bio fokusiran na unutrašnje teme, ali je iskoristio jedno pitanje da iznese svoju analizu američke političke dinamike i još jednom odbacio optužbe da se Moskva mešala u američke predsedničke izbore 2016. godine, ističe Njujork tajms (The New York Times).\nRuski predsednik je na svojoj 15. godišnjoj konferenciji za novinare koje, prema Njujork tajmsu, često imaju tendenciju da budu više "karneval laskanja", rekao da je u postupku za opoziv američkog predsednika reč o "unutrašnjoj političkoj borbi" i da demokrate posle poraza na izborima 2016. pokušavaju da ostvare svoj cilj drugačijim političkim sredstvima.\nPonavljajući glavne tačke republikanaca, Putin je ismejao optužbe protiv Trampa kao neosnovani pokušaj demokrata i ponovio Trampov argument da nema čvrstih dokaza koji bi opravdali njegovo uklanjanje s položaja, navodi njujorški list.\nPutin je odbacio postupak za opoziv Trampa kao "politički teatar" i izrazio očekivanje da će američki predsednik preživeti oluju u Vašingtonu i ostati na vlasti, piše Volstrit džurnal (Wall Street Journal).\nRuski predsednik je kritikovao američke demokrate zbog, kako je rekao, "izmišljenih optužbi", dodajući da su demokrate optuživale Trampa za dosluh s Rusima tokom izbora 2016. "i onda se ispostavio da nije bilo zavere, ovo ne može biti osnova za impičment".\nPutin je upozorio da bi nova trka u naoružanju mogla početi 2021. godine ako ne bude produžen poslednji značajan sporazum sa SAD o kontroli naoružanja Novi START, tvrdeći da je Moskva spremna da se taj dogovor nastavi. "Bez Novog START-a, ništa u svetu neće zauzdati trku u naoružanju", rekao je on.\nRuski predsednik je takođe izrazio optimizam za rešenje sukoba između Ukrajine i proruskih separatista na istoku Ukrajini, navodeći da postoje osnove za rešenje krize, ali je i, kako piše Volstrit džurnal, kritikovao neke inicijative ukrajinske vlade.\nMaratonske konferencija za novinare su prilika da se Putin prikaže kao "mudar, radikalan, svetski lider", ocenjuje Indipendent (The Independent).\nKao i ranijih godina, Putin je sunarodnicima ponudio svetlu novu budućnost s velikim koracima napred u obrazovanju, medicini i nauci, navodi britanski list, dodajući da je kao i ranije, to bila prilika da se pokaže pesnica ostatku sveta koji namerava da uskrati Rusima tu budućnosti. Putin je ocenio da su sankcije protiv Rusije "politički motivisane", a da je zabrana ruskim sportistima da učestvuju na međunarodnim takmičenjima "nepravedna" odluka suprotna "zdravom razumu".\nTokom godina su Putinove konferencije na kraju godine rasle po obimu – i po dužini i po broju prisutnih novinara. Prva je trajala nešto više od sat i po, a od 2004. svaka je trajala najmanje tri sata. Ove godine je bilo akreditovano rekordnih 1.895 novinara koji su se nadmetali za pažnju, čime se ta predstava, ocenjuje list, uklopila u imidž ruskog predsednika kao lidera koji drži kontrolu.\nZvanično nijedno pitanje nije isključeno, ali u stvarnosti, ističe Indipendent, Kremlj strogo kontroliše narativ i neka pitanja su očigledno odobrena, dok neka postavljaju novinari iz provincija, uzbuđeni što imaju priliku da se iznesu regionalne teme.\nPovremeno se, međutim, provuku teška pitanja, navodi list i ukazuje na pitanje novinara ruskog servisa BBC-ja koji je od ruskog predsednika tražio da potvrdi da su Marija Voroncova i Katerina Tihonova – dve istaknute poslovne žene koje se pojavljuju u ruskim medijima – njegove ćerke. Delovalo je da je Putinov sekretar za štampu zavaran znakom s natpisom "porodica" koji je pokazao novinar, navodi Indipendent, ukazujući da je Putin vidljivo ljut odbio da potvrdi da ima ćerke i poručio novinaru da bolje radi svoj posao.\nMeđu važnijim temama s konferencije za novinare Asošijetid pres (Associated Press) je izdvojio i Putinove odgovore na pitanja o klimatskim promenama i odnosima Rusije i Belorusije.\nPutin je rekao da je teško odrediti kako čovečanstvo utiče na klimatske promene, ali da ljudi moraju dati sve od sebe da spreče dramatične promene klime uz ocenu da bi globalno zagrevanje moglo biti "katastrofa" za ledeni sever njegove zemlje.\nRuski predsednik je rekao i da bi bila greška "prerano" odrediti datum stvaranja državne zajednice Rusije i Belorusije i da je veoma srećan činjenicom da se dve zemlje približavaju.\nRusija i Belorusija su 1997. potpisale sporazum o državnoj zajednici koji predviđa bliske političke, ekonomske i vojne veze. Kremlj je nedavno povećao pritisak na susednu zemlju, podižući cene energenata i smanjujući subvencije, ukazuje AP i dodaje da neki u Belorusiji strahuju da ni novi sporazumi mogli utabati put ka spajanju dve zemlje, posebno posle ruske aneksije Krima 2014.\nTakođe se spekuliše, ističe AP, da Putin možda razmišlja o spajanju s Belorusijom kao načinu da bude na čelu nove zajednice Rusije i Belorusije kada mu istekne sadašnji predsednički mandat 2024. godine.


8 plitkih zemljotresa pogodilo graničnu oblast između Irana i Iraka -- Zemaljske promjene -- Sott.net\n8 plitkih zemljotresa pogodilo graničnu oblast između Irana i Iraka\nČet, 11 Sij 2018 14:08 UTC\nU seriji od osam zemljotresa koji su pogodili graničnu oblast između Irana i Iraka i potresli i Bagdad, povrijeđene su četiri osobe u Iranu, izvjestila je državna televizija te zemlje.\nGeološki institut SAD saopštio je da je sedam zemljotresa pogodilo oblast u blizini iračkog grada Mandali koji se nalazi na 120 kilometara sjeveroistočno od iračke prijestonice, na samoj granici između dvije države.\nKako AP prenosi, osmi potres pogodio je oblast na zapadu Irana, u blizini grada Mehran, na oko 90 kilometara jugoistočno od grada Mandali u podnožju rijetko naseljenog planinskog masiva Zagros koji razdvaja Iran i Irak.\nZemljotresi u Iraku su nastupali u razmaku od sat vremena, od kojih je njih šest bilo jačine najmanje pet Rihtera, dok su dva registrovana na manitudi od četiri Rihtera.\nPrema navodima američkog Geološkog instituta, dubina svih zemljotresa bila je 10 kilometara.\nZemljotresi koji su jačine pet stepeni na Rihterovoj skali smatraju se umjerenima, ali mogu da izazovu ozbiljnu štetu. Potresi su bili takođe vrlo plitki što dovodi do toga da se zemlja više trese i omogućava potencijalnu veću štetu, posebno na mestima gdje nisu strogo poštovani propisi izgradnje objekata.


Izvezeno je robe u vrednosti 1,34 milijarde evra, a uvezeno za 1,61 milijardu\nUkupna spoljno-trgovinska robna razmena Srbije u januaru ove godine iznosila je 2,95 milijardi evra, i manja je za 6,3 procenta nego u istom mesecu 2020, pri čemu je izvoz ostao na istom nivou kao lani, dok je uvoz pao za 11 odsto, objavio je Republički zavod za statistiku.\nDeficit manji za 37,4 odsto\nNajveće učešće u izvozu Srbije imao je Region Vojvodine (36 odsto), a u uvozu Beogradski region (45,2 odsto).\nSpoljno-trgovinska robna razmena bila je najveća sa zemljama sa kojima Srbija ima potpisane sporazume o slobodnoj trgovini. Zemlje članice Evropske unije činile su 62,2 odsto ukupne razmene.\nInspektori kreću u “češljanje” porekla imovine: Sve spremno za primenu zakona, ko “pređe” razliku od 150.000 evra biće u problemu\nInflacija u Srbiji 0,6 odsto u februaru, a godišnja 1,2 odsto\nNajviše trgujemo sa Nemačkom\nGlavni pojedinačni spoljno-trgovinski partner Srbije u izvozu bila je Nemačka, kojoj smo prodali robu u vrednosti 177,4 miliona evra, a u uvozu Kina, od koje smo kupili proizvode u iznosu 220,3 miliona evra.\nPrema desezoniranim podacima, izvoz je u januaru opao za 2,1 odsto, dok je uvoz porastao za 2,3 procenta u odnosu na decembar 2020.\nizvoz spoljna trgovina uvoz


Potpisan sponzorski ugovor: Domaća kompanija podržala fudbalske klubove Sarajevo i Željezničar – Sport Centar Potpisan sponzorski ugovor: Domaća kompanija podržala fudbalske klubove Sarajevo i Željezničar – Sport Centar\nSponzorski ugovor između kompanije Milkos i fudbalskih klubova Sarajevo i Željezničar potpisan je danas u Importanne centru u glavnom gradu BiH.\nPredstavnicima medija ovom prilikom su se obratili direktor kompanije Milkos Adin Fakić, predsjednik FK Sarajevo Alen Hujić, direktor marketinga FK Željezničar Emir Dobrača, zatim kapiten bordo kluba Krste Velkoski i fudbaler Plavih Sinan Ramović.\n“Drago mi je da Sarajevo i Željezničar sjede s nama, a da nije u pitanju derbi, odnosno press-konferencija pred utakmicu. Mi smo saradnju sa ovim ekipama počeli preko omladinskih pogona. Želim ekipama poželiti uspjeh i da se na kraju sezone plasiraju na prva dva mjesta”, istakao je Fakić ovom prilikom.\nPredstavnici klubova izrazili su zadovoljstvo činjenicom da je cijenjena domaća kompanija poput Milkosa još jednom iskazala podršku ovim kolektivima.\nRamović: Vrlo je bitno otvoriti dobro drugi dio sezone nakon odličnih priprema\nOsim: Pred nama nije laka situacija, glavni cilj je izboriti Evropu


Bela kuća: Američki PRO u Rumuniji do kraja godine - 29.09.2015, Sputnik Srbija\nBela kuća: Američki PRO u Rumuniji do kraja godine\nElementi protivraketne odbrane SAD u bazi u rumunskom Deveselu profunkcionisaće do kraja ove godine, potvrdila je Bela kuća na kraju sastanka potpredsednika... 29.09.2015, Sputnik Srbija\npolitika, vesti, evropa, svet, rumunija\n00:19 29.09.2015 (Osveženo: 16:19 05.10.2015)\n© AFP 2021 / BULENT KILICAmerički vojnik stoji pored sistema "patriot"\nElementi protivraketne odbrane SAD u bazi u rumunskom Deveselu profunkcionisaće do kraja ove godine, potvrdila je Bela kuća na kraju sastanka potpredsednika SAD Džozefa Bajdena i predsednika Rumunije Klausa Johanisa.\n25 Septembar 2015, 21:15\nNa sastanku je bilo reči, između ostalog, o „razmeštanju objekata protivraketne odbrane u Devesilu koji će profunkcionisati ove godine“, kaže se u saopštenju Bele kuće.\nRazgovarano je i o pitanju bezbednosti, uključujući energetsku bezbednost pod kojom Amerika tradicionalno razmatra smanjenje isporuka ruskih energenata u Evropu, kao i o politici, ekonomiji i borbi sa korupcijom.\n„Lideri su razgovarali o važnosti jedinstvenog evropskog pristupa energetskoj bezbednosti i sadašnjoj migrantskoj krizi“, zaključili su u Beloj kući.\nBazu Deveselu izgaradili su sovjetski specijalisti 1952. godine, a koristila ju je rumunska vojska. To je prvi planirani obkjekat protivraketne odbrane SAD u Istočnoj Evropi — drugi se planira da bude otvoren u Poljskoj 2018. godine. SAD su saopštile da je PRO usmeren protiv zemalja koje mogu da napadnu SAD određenim vrstama raketa, kao što su Iran, dok Rusija smatra da su elementi PRO usmereni na militarizaciju jugoistočne Evrope i da su u suprotnosti interesima regionalne stabilnosti.


Usljed otapanja snijega i novih padavina: U porastu nivo pojedinih rijeka u BiH | TRT Bosanski\nUsljed otapanja snij...\nUsljed otapanja snijega i novih padavina: U porastu nivo pojedinih rijeka u BiH\nNivo rijeke Miljacke u Sarajevu (Ćumurija) je 115 centimetara i ima tendenciju rasta, dok je nivo rijeke Jale u Tuzli dostigao visinu od 74 centimetra i dalje raste\nOtapanje snijega i nove kišne padavine uzrokovale su porast vodostaja rijeke Miljacke i Jale, dok su ostali vodotoci i dalje u stagnaciji.\nTako je nivo rijeke Miljacke u Sarajevu (Ćumurija) 115 centimetara i ima tendenciju rasta, dok je nivo rijeke Jale u Tuzli dostigao visinu od 74 centimetra i dalje raste.\nNivo rijeke Une u Bihaću iznosi 54 centimetra i nije blizu kritične tačke koja iznosi 100 centimetara, ali se očekuje njen porast nakon topljenja snijega kojeg u Bihaću još uvijek ima u visini od 71 centimetar.\nI nivo sane je daleko od kritične tačke koja iznosi 380 centimetara i trenutno u Sanskom Mostu iznosi 151 centimetar i ima tendenciju pada, ali se također očekuje njen porast nakon topljenja snijega. Inače, snijega na području Sanskog Mosta ima 33 centimetra.\nU padu je nivo rijeke Bosne koja u Reljevu (Sarajevo) iznosi 221 centimetar, dok njena visina u Zenici iznosi 203 centimetra i stagnira.\nTagovi: Miljacka , Bosna , padavine


27. Jula 2018.\tBosna i Hercegovina\nKolovoz je jutros mokar u sjeverozapadnim krajevima, dok se u ostatku zemlje saobraća po suhom kolovozu. Zbog očekivanog pojačanog prometa vozila tokom dana savjetujemo oprezniju vožnju i izbjegavanje rizičnih preticanja.\nNa magistralnom putu M-5 Bosanski Petrovac-Bihać, na dionici Dubovsko-Ripač (na dionici od uključenja sa regioalneog puta R-408 od naselja Orašac/Ćukovi do isključenja Ripač/Račić) održava se 10. Biciklistički rekreativno-turistički kamp-maraton „Stazama Bosanskih kraljeva 2018“, Za vrijeme održavanja ove biciklističke utrke vozila će saobraćati usporeno, u smijeru kretanja učesnika utrke.\nU toku su radovi na redovnom održavanju na magistralnom putu M-18 Semizovac-Srednje, zbog čega se na mjestima izvođenja radova saobraća naizmjenično, jednom trakom. Radovi se izvode i na magistralnom putu M-18 Olovo-Kladanj (Karaula), zbog čega se saobraća usporeno, naizmjeničnim propuštanjem vozila.\nPojačan je promet vozila na graničnim prelazima, posebno na jugu i sjeveru naše zemlje. Zadržavanja pri prelasku granice trenutno nisu duža od 30 minuta.


Stjuart Pič: Razočarala me je vest da su vlasti na Kosovu odbile predlog o rešenju održavanja izbora - Radio Kosovska Mitrovica\nStjuart Pič: Razočarala me je vest da su vlasti na Kosovu odbile predlog o rešenju održavanja izbora\n28. March 2022, 08:12\nIzvor: Vijesti. Radio Kontakt plus\nSpecijalni izaslanik Velike Britanije za Zapadni Balkan, Stjuart Pič, rekao je u intervjuu za podgoričke Vijesti, da ga je razočarala odluka Kosova da odbije predlog o kompromisnom rešenju u cilju olakšavanja glasanja kosovskim Srbima na teritoriji Kosova tokom izbora u Srbiji.\n“Iako je jasno da Kosovo ima suvereno pravo da odluči da li će se takvo glasanje održati, neiskorišćavanje prilike za postizanje praktičnog rešenja ponuđenog u ovom slučaju, dovodi u pitanje posvećenost Kosova osnovnim vrednostima inkluzivnosti i demokratskog prava za sve građane koji tamo žive” – naveo je on.\nOdgovarajući dalje na pitanje Vijesti – koje rešenje, kao nekadašnji komandant vazdušnih snaga KFOR-a, vidi kao najizvesnije u sporu Beograda i Prištine o statusu Kosova – Pič navodi da postoji “samo jedan put da Srbija i Kosovo postignu sporazum o normalizaciji odnosa”, a to je kroz dijalog kojem posreduje Evropska unija.\nIstiče da Ujedinjeno Kraljevstvo sve vreme podržava ovaj proces i da on lično, kao izaslanik, blisko sarađuje sa specijalnim predstavnikom EU, Miroslavom Lajčakom.\n“Ipak, moramo imati na umu da u konačnom ovaj proces pripada ovim dvema zemljama. One moraju sarađivati u interesu naroda Kosova i Srbije, kako bi postigli sveobuhvatan, konačan, pravno obavezujući i održiv dogovor, koji je ujedno prihvatljiv i međunarodnoj zajednici. Jasno je da je pronalaženje rešenja u interesu i doprinosi bezbednosti svih u širem regionu. Apelujem na lidere obe strane da se u pregovorima angažuju svesrdno i konstruktivno” – kazao je Pič u intervjuu za podgorički list.\nInicijativa Zajedničko regionalno tržište je mehanizam od suštinske važnosti\n“Pozdravljamo inicijative koje za cilj imaju podršku regionalnoj saradnji, ekonomskoj integraciji i otvorenim tržištima, ali je važno da novi procesi dopunjavaju postojeće inicijative umesto da se s njima kose, kao i da budu inkluzivni i otvoreni za svih šest zemalja zapadnog Balkana, pod jednakim uslovima. Ujedinjenije tržišta će imati pozitivan uticaj na ekonomski razvoj regiona i učiniće ga privlačnijim za strane investicije. Inicijativa Zajedničko regionalno tržište je mehanizam od suštinske važnosti za dalju regionalnu ekonomsku integraciju, koja ide ruku pod ruku s evropskom perspektivom regiona” – kazao je Pič.\n“Verujem da region zapadnog Balkana mora i dalje biti ključno područje interesovanja i fokusa (NATO-a, prim. red.), kao i da međunarodno vojno prisustvo na zapadnom Balkanu i dalje ima suštinsku ulogu”.\nIzvor: Vijesti, Radio Kontakt Plus ,Radio Mitrovica sever


Još jedna godišnjica koju obeležava muk: Da li je upokojena tišina nad „okeanom Pekić“? - 07.02.2020, Sputnik Srbija\nJoš jedna godišnjica koju obeležava muk: Da li je upokojena tišina nad „okeanom Pekić“?\nČetvrtog februara navršilo se devet decenija od rođenja Borislava Pekića, ali mi i taj datum ispraćamo u tišini, baš kao i one vezane za Danila Kiša i Milorada... 07.02.2020, Sputnik Srbija\nborislav pekić, petar arbutina, orbita kulture, radio\n22:00 07.02.2020 (Osveženo: 17:46 08.02.2020)\nČetvrtog februara navršilo se devet decenija od rođenja Borislava Pekića, ali mi i taj datum ispraćamo u tišini, baš kao i one vezane za Danila Kiša i Milorada Pavića.\nGodišnjica rođenja Borislava Pekića\nZašto je tako, ako se slažemo u uverenju da govorimo o jednom od najvećih stvaralaca u srpskoj književnosti druge polovine 20. veka, o „okeanu Pekić“ koji je, po duhu i zamahu, i danas neprevaziđen i neuporediv? Šta se sve našlo u njegovom grandioznom opusu, kakve nam je poruke autor „Zlatnog runa“ ostavio za budućnost i da li smo i to zaboravili – neka su od pitanja na koje odgovore daju Petar Arbutina, direktor izdavačkog sektora „Službenog glasnika“ i Nenad Nikolić, profesor Filološkog fakulteta u Beogradu, aktuelni dobitnik nagrade „Nikola Milošević“.\nKakve je izazove pred umetnički ansambl postavila duodrama „Lažnjivice“, najnoviji komad Nikolaja Koljade koji je imao praizvedbu pre nekoliko večeri na sceni „Ateljea 212“, za „Orbitu kulture“ otkriva reditelj predstave Stefan Sablić.\nDa li operska umetnost može da izađe iz stega gvozdenog repertoara i obogati se novim delima koja joj jedino i mogu garantovati izvesnu budućnost, pitanje je na koje za Sputnjik odgovara bariton Miodrag D. Jovanović, a povodom jubileja – 100 godina srpske opere i predstave „Madam Baterflaj“, kojom je i otpočela jedan vek duga istorija ove kuće.\nIz kakvih se i koliko tananih opažaja i oseta stvara poezija, šta je sve potrebno da se uobliči prva reč stiha, objašnjava Đorđe Despić, prvi pesnik koji je poneo visoko priznanje „Miloš Crnjanski“ za poetski prvenac „Pesme i drugi ožiljci“.


javni servisi - Dnevni list Danas\nPočetna » javni servisi\nLokalni mediji: Loša primena projektnog sufinansiranja medija\nIz Medijske strategije neophodno je da proisteknu kvalitetne zakonske izmene, rečeno je danas na okruglom stolu u Čačku.\nNejasna uloga javnih servisa\nIzazovi sa kojima se suočavaju nadzorni i upravni organi javnih servisa u zemljama zapadnog Balkana ostaju nedovoljno razumevanje njihove uloge i prirode, njihove nezavisnosti i podele nadležnosti i ovlašćenja.\nPiše: Fonet 23. 11. 2018.\nUNS: Ko su kandidati za članove UO javnih servisa\nSavet Regulatornog tela za elektronske medije (REM) je 30. oktobra 2018. godine utvrdio liste kandidata Upravog odbora (UO) Radio-televizije Srbije i UO Radio-televizije Vojvodine, navodi se na sajtu REM-a.\nPiše: Danas Online 6. 11. 2018.\n„U Srbiji ne postoje javni servisi“\nU Srbiji ne postoje javni servisi već javna medijska preduzeća, a RTS predstavlja „državotvornu televiziju“, ocenili su učesnici tribine „Javni servisi u Srbiji – u rukama vlasti ili građana“, na štandu lista Danas u okviru sajma medija.\nPiše: Aleksandra Popović 25. 10. 2018.\nRTS i RTV na budžetu države do 2021. godine\nIdeja Ministarstva kulture i informisanja je da se javni servis finansira od pretplate, ali i dotira iz budžeta još naredne dve godine jer za sada nije moguće obezbediti pretplatu koja bi pokrila sve troškove, rekao je državni sekretar za informisanje u Ministarstvu kulture Aleksandar Gajović, na tribini na štandu Danasa na sajmu medija Media Market.\nPiše: A. Popović 25. 10. 2018.\nNakon izjave načelnice Nišavskog okruga Dragane Sotirovski #AleksandarVučić\nVoditeljka Hit tvita povodom tužbe za plagijat Utiska nedelje #mediji


e-novine.com - Okrugli sto o položaju žrtava silovanja\n10.12.2013 - 13:21\nOkrugli sto o položaju žrtava silovanja\nU okviru kampanje „Sprečimo silovanje! Primenimo Istanbulsku konvenciju!“, koja je posvećena položaju žrtava silovanja, u hotelu Zira, u Beogradu je održan okrugli sto u organizaciji Autonomnog ženskog centra, Mreže žena protiv nasilja, Mreže za EWL i European women's LOBBY, javlja dopisnik Anadolu Agency\nU okviru kampanje bit će organizovana i akcija „16 dana aktivizma protiv nasilja nad ženama“, koja će posebnu pažnju posvetiti položaju žrtava silovanja.\nSilovanje predstavlja jednu od najrazornijih formi rodno zasnovanog nasilja, a ipak je često tabuizirano i o njemu se ćuti, moglo se čuti tokom okruglog stola. Evropska istraživanja pokazuju da se samo dva od 10 posto svih slučajeva silovanja prijavljuju policiji. U Srbiji ne postoje reprezentativna istraživanja državnih institucija o seksualnom nasilju.\n„Podaci istraživanja Autonomnog ženskog centra iz 2003. godine, pokazalo je da samo šest posto žena sa teritorije Beograda je prijavilo seksualno nasilje od partnera“, rekla je Tanja Ignjatović, direktorka Autonomnog ženskog centra i dodala: „U Srbiji je 2012. godine za krivično delo silovanja prijavljeno 121 punoletno lice, a osuđeno ih je 67.“\nKao konkretan i najsveobuhvatniji način postizanja promena u cilju iskorenjivanja svih oblika muškog nasilja nad ženama, i posebno silovanja, Tanja Ignjatović je navela primenu Konvencije Saveta Evrope o prevenciji i borbi protiv nasilja nad ženama i nasilja u porodici – Istanbulsku konvenciju, koju je Srbija ratifikovala 31. oktobra.\nKonvencija je zasnovana na razumevanju činjenice da je nasilje nad ženama forma rodno zasnovanog nasilja koje se čini protiv žena upravo zato što su žene. Ono što se ističe konvencijom jeste da prava ravnopravnost među ženama i muškarcima ne može postojati ukoliko žene širom sveta trpe nasilje, a državne institucije i ustanove žmure pred ovim problemom.\nPo pitanju seksualnog nasilja i silovanja, Istanbulska konvencija obavezuje države potpisnice da prilagode krivično zakonodavstvo i uključe definiciju silovanja koja podrazumeva nedostatak pristanka kao element zločina i ukida uslov korišćenja fizičke sile.\nNa okruglom stolu zaključeno je da adekvatna implementacija ove konvencije će proizvesti dalekosežne promene na putu ka efektivnijoj rodnoj ravnopravnosti. Iako je Srbija ratifikovala ovaj dokument, još uvek domaće zakonodavstvo nije usaglašeno sa Konvencijom, što bi trebalo da se učini u narednom periodu, većim angažovanjem institucija sistema.


Slavko Perović: Rad je postao moj klub : Nadlanu.com\nSlavko Perović: Rad je postao moj klub\nObjavljeno 24. sep 2012. / 13:46:56\nBEOGRAD, 24. septembra 2012. (Beta) - Fudbaler Rada Slavko Perović rekao je danas da je to postao njegov klub i da se sjajno oseća u ovoj mladoj ekipi.\n"Rad je postao moj klub, zavoleo sam ga i trudim se da na svakoj utakmici pružim maksimum kao da sam ovde 15 godina, a ne godinu i po. Stvarno sam zavoleo klub i svi dišemo kao jedan, dišemo za Rad. Znam koliko je ovo u neku ruku veliki klub i koliko ima navijača i ljudi koji ga vole i kojima igrama i pobedama donosimo radost", rekao je Perović u intervjuu agenciji Beta.\nOvaj napadač ponikao je u Crvenoj zvezdi, a igrao je na pozajmicama u Sremu i Napretku, da bi prošle sezone prešao u Rad. Na Banjici nije od početka bilo sve kako treba, pošto je Perović propustio pripreme zbog nesuglasica sa trenerom Nebojšom Vignjevićem, ali je po dolasku Marka Nikolića odmah vraćen u tim i ove sezone igra bolje nego ikad.\n"Prošle sezone sam bio u sukobu sa bivšim trenerom...nisam prošao pripreme. Sada sam ušao sa čistom glavom u pripreme i prvenstvo i sa ogromnim poverenjem stručnog štaba, koji su me odmah vratili u tim... Ove sezone im to vraćam i nadam se da ću im do kraja prvenstva vratiti još više", rekao je Perović.\nRad je trenutno drugi na tabeli, sa bodom manje od petostrukog uzastopnog šampiona i lidera prvenstva Partizana. Osim što imaju jednu od najmladjih ekipa u istoriji srpskih šampinata, "gradjevinari" imaju i jako mlad stručni štab, pun entuzijazma.\n"Imao sam mnogo stručnih štabova, u Zvezdi, reprezentaciji i u Radu i ovo je sigurno najbolji sa kojim sam saradjivao. Počev od trenera Nikolića, koji je sjajan stručnjak i još bolji pedagog, do njegovog pomoćnika Vlade Radenkovića, koji je zaljubljenik u fudbal i uvek ostaje posle treninga i pomaže pojedincima, preko trenera golmana i drugih pomoćnika...Oni su preporodili ekipu i oni su najzaslužniji za ovakve rezultate", rekao je Perović.\nOvaj 23-godišnji napadač je rekao da mu ne pada teško uloga da, uz Nemanju Kojića i Predraga Luku, bude jedan od glavnih igrača tima, a kazao je da osim njih trojice u timu ima još pojedinaca koji mogu da reše meč kada treba.\nPerović je priznao i da u ekipi postoji blago iznenadjenje zbog rezultata, ali je kazao da prvih šest kola ništa ne znači. Navijačima je mogao samo da obeća nastavak borbenosti.\n"Ono što mogu da obećam u ime svih igrača je da ovoj mladoj ekipi borbenost i strast za pobedom, rezultatom i fudbalom nikada neće da nedostaje. Bićemo i dalje borbeni, ulazićemo i dalje u svaku utakmicu sa željom da pobedimo i da se borimo za svaku loptu. A kako ćemo biti nagradjeni i kakve ćemo rezultate praviti, to zavisi od mnogo faktora", rekao je Perović.


Teroristi Nusra fronta granatirali Alep, 18 mrtvih - Sputnjik Srbija\n09:45 09.04.2016 (osveženo 09:52 09.04.2016) Preuzmite kraći link\nPripadnici terorističke grupe Nusra front produžavaju ratna dejstva u najvećem sirijskom gradu Alepu i njegovoj okolini.\nOd minobacačkog granatiranja u četvrti Šejh Maksud poginulo je 18, a ranjen 61 civil, navedeno je u biltenu Centra za primirje sukobljenih strana u Siriji, koji je objavljen na sajtu ruskog Ministarstva odbrane.\nRanije je Ministarstvo odbrane Rusije saopštilo da je hiljadu i po terorista koji pripadaju Nusra frontu uz podršku tri tenka i 20 automobila napalo pozicije kurdskih pripadnika samoodbrane u četvrti Šejh Maksud. U napadu je poginulo 18 civila, uključujući i decu, 11 kurdskih vojnika, a ranjeno 36 osoba.\nPrema dosadašnjim podacima Ministarstva, oko 400 terorista Nusra fronta krenulo je u ofanzivu iz okruga Ašrafija prema pozicijama kurdskih vojnika.\nRuski centar za kontrolu primirja u Hmejmimu registrovao je tokom jučerašnjeg dana ukupno šest kršenja režima primirja, navodi se u saopštenju ruskog Ministarstva odbrane.\n„Primirje je narušeno u većini provincija u Siriji. U protekla 24 sata registrovano je šest kršenja — četiri u provinciji Latakija i po jedno u Homsu i Hami“, navodi se u dnevnom izveštaju Centra.\nOd 2011. Sirija je u građanskom ratu koji vode pripadnici snaga odanih predsedniku Bašaru el Asadu, i opozicione frakcije i terorističke grupe poput DAEŠ-a i Nusra fronta.


BANJALUKA – Poreska uprava Republike Srpske i Uprava prihoda i carina Crne Gore će u budućem periodu intenzivirati međusobnu saradnju u oblasti direktnih poreza, koja će se prvenstveno odnositi na unapređenje razmjene informacija i iskustava u poreskim postupcima.\nIstaknuto je to na sastanku Gorana Maričića, direktora Poreske uprave Republike Srpske, sa Aleksandrom Damjanovićem, v.d. direktora Uprave prihoda i carina Crne Gore, koji je danas održan u Banjaluci.\nNa sastanku je, pored intenzivnije saradnje kroz razmjenu informacija, istaknuta i opredjeljenost sa realizaciju zajedničkih projekata u budućnosti, poput organizacije zajedničkih obuka, studijskih posjeta, sa ciljem potpunije razmjene iskustava.\nMaričić je upoznao kolegu iz Crne Gore sa rezultatima rada Poreske uprave Republike Srpske, dostignutom nivou poreske discipline, kao i o dostignućima na polju digitalizacije u Poreskoj upravi RS, odnosno o svim elektronskim uslugama koje su uvedene sa ciljem da se poreskim obveznicima u RS olakša i pojednostavi izvršenje njihovih poreskih obaveza. Pored toga, Maričić i Damjanović su razgovarali i o aktuelnim temama poput uticaja pandemije korona virusa na rad poreskih administracija, kao i na posljedice pandemije na ekonomije Republike Srpske i Crne Gore.


Petrovaradin žene zainteresovani za upoznavanja dejt, Chat Upoznavanje\nPetrovaradin Žene Zainteresovani Za Upoznavanja Dejt\nDa li tražite partnera? Pregledajte profile u nastavku i možda nađete svog savršenog partnera. Započnite razgovor i organizujte druženje ove nedelje. Naš sajt ima na 1000 registrovanih korisnika koji ne mogu da dočekaju da se druže sa nekim kao što ste Vi! Kreirajte svoj potpuno besplatan nalog ovde


Murinju "pukao film" - prodaje sve napadače?! - Sportske.net\nMurinju "pukao film" - prodaje sve napadače?!\nŽoze Murinjo za sada nije opravdao očekivanja navijača i uprave Čelsija u ovoj sezoni. Ipak, "Plavci" i pored loše igre u velikom broju utakmica zaostaju svega 5 bodova za gradskim rivalom Arsenalom.\nMurinjo ima problema gotovo na svakom delu terena. Kritičari pominju lošu selekciju tima - samo tri napadača, potpuno van forme, dok Lukaku rešeta mreže na pozajmici, previše ofanzivnih veznih igrača, odbrana je takođe previše ranjiva.\nPortugalski trener izgleda je izgubio živce najviše zbog napadača. Na konferenciji za novinare posle poraza od Stouka, Murinjo je tvrdio da bi voleo da su njegovi napadači efikasniji, i uporedio ih sa Sitijevim tandemom, koji je trenutno najubojitiji u ligi. Sa pola od te produkcije, Murinjo smatra da je mogao da bude prvi na tabeli u ovom trenutku.\nEto i Demba Ba se već neko vreme sele van kluba, ali postoji mogućnost da se Čelsi oslobodi i Toresa i napravi potpuno drugačiju postavu napadača u nastavku sezone. Biće onako kako Murinjo odluči.


Sport i razonoda : maska za trening Phantom 02.10.2020 - ID 101714397 - KupujemProdajem\nSport i razonoda > Sportska oprema > ID oglasa: #101714397 (postavljen: pre 2 nedelje)\nmaska za trening Phantom\nMaska za trening renomiranog brenda Phantom MMA pomaže ti u treniranju mišića koji su potrebni za svaki sport - a to su "mišići za disanje".\nProces disanja je ključan u svakoj fizičkoj aktivnosti, no opet malo pažnje posvećujemo tome. Sve se to menja s ovim proizvodom, koji vam preusmerava dio fokusa na disanje tako da limitira dovod zraka za vreme treninga. Postaje teže napuniti pluća zrakom, čime jačate mišiće potrebne za disanje i time poboljšavate svoju izvedbu kada trenirate ili kada se takmičite bez maske.\nPRS (Phantom Regulation System) omogućuje da regulišete dovod zraka bez skidanja maske, a nivo otpora je više - od "početničkog" do "ekstremnog". Proizvod je kreiran od materijala vrhunskog kvaliteta. PRS i "pokrov" su kreirani od najlona, koji je funkcionalan i dugotrajan, a telo maske je napravljeno od medicinskog silikona, koji je higijenski i anti-alergijski.\nProizvod je lako rastaviti, očistiti i oprati, a materijal s unutrašnje strane osigurava nivo prozračnosti i sprečava sklizanje maske.\nOdlična saradnja, svaka preporuka za člana 10+!


Koje dodatne servise mogu besplatno koristiti uz BizFon? | mts Tvoj svet\nKoje dodatne servise mogu besplatno koristiti uz BizFon?\nDodatni servisi uključeni u mesečnu naknadu koji su vam omogućeni uz BizFon:\nPersonalni web portal omogućava administraciju i upravljanje servisima na nivou Bizfon grupe. Ovaj servis je omogućen za sve tipove priključaka. Za sve Bizfon priključke Telekom besplatno dodeljuje inicijalni nalog za pristup personalnom web portalu ( user i password).\nPreuzimanje poziva u okviru grupe omogućava administratoru BizFon grupe da izabrane priključke BizFon grupe objedini unutar „Pick up“ grupe, čime članovi „Pick up“ grupe dobijaju mogućnost da preuzmu dolazni poziv koji je upućen bilo kom drugom priključku iz te grupe, biranjem odgovarajućeg aktivacionog koda za ovu uslugu.\nParkiranje poziva omogućava administratoru BizFon grupe da izabrane priključke BizFon grupe objedini unutar „Call Park“ grupe, čime članovi „Call Park“ grupe dobijaju mogućnost da aktivni poziv stave u stanje čekanja tj. da ga parkiraju na neodređeno vreme, pomoću odgovarajućeg aktivacionog koda za ovu uslugu. Za to vreme moguće je slobodno uspostavljanje i primanje poziva, kao i korišćenje ostalih usluga bez ograničenja.\nSerija brojeva sa preusmeravanjem u slučaju zauzeća omogućava administratoru BizFon grupe da odredi takav niz članova grupe, gde se prilikom pozivanja jednog od brojeva koji je zauzet, poziv upućuje na sledeći broj sa liste, sve dok se ne pronađe slobodna korisnička linija, ili do kraja brojeva sa liste po redosledu definisanom u listi. Servis se aktivira prilikom dolaznog poziva ka bilo kom broju sa liste (ne samo prvom) i u slučaju njegovog zauzeća, sistem traži slobodan broj po redosledu definisanom u listi do kraja definisanog niza (ne vraća se na brojeve ispred njega u listi).\nOgraničenje odlaznih poziva daje mogućnost da administrator BizFon grupe ili Telekom Srbija, na vaš zahtev, onemogući određeni tip odlaznih poziva (npr. međunarodni pozivi, pozivi ka mobilnim mrežama, pozivi ka IN servisima). Možete da izaberete jednu od unapred definisanih vrsta ograničenja, pri čemu postoji i mogućnost kompletne zabrane svih odlaznih poziva. U svakom od ponuđenih tipova ograničenja poziva, uključujući i kompletnu zabranu svih odlaznih poziva, omogućeni su pozivi ka specijalnim službama - policija, hitna pomoć, vatrogasci i sl.


Veza sa starijim muškarcem - Užice online\nRazlika u godinama ne bi trebalo da postoji\nfotografija: Francesca Hotchin\nJednu stvar moramo jasno da rasčistimo: On nije i nikada, baš nikada biti vaš otac. U trenutku kada se odlučite za vezu sa starijim muškarcem, trebalo bi da ste nezavisni i samostalni i svakako bi se trebali pobrinuti da on to zna. Ista stvar važi i za njega. Pokažite mu da želite da u vezi budete ravnopravni s njim i da niste neko koga može da kontroliše, kao ćerku. Ukoliko vaš čovek to ne razume i i dalje želi kontrolu nad vama, spakujte se i krenite dalje, jer to će uvek ostati tako.\nDakle, dok god vaš stariji muškarac razume vaše mlade godine, a vi njegove zrele godine i životno iskustvo i dokle god budete oboje uključeni u sve životne situacije, jaz razlike u godinama ne bi trebalo da postoji i veza bi trebalo da funkcioniše sasvim lepo.


Ekolozi upozoravaju na problem fosilnih goriva u jeku rusko-ukrajinskog sukoba\nBeta 20. maja 2022. 18:10\nAstrid Vela, jedan od najpoznatijih boraca za životnu sredinu na Malti, posvećena je očuvanju građevinskog nasleđa i poboljšanju prirodnog okruženja u svojoj zemlji. Sada je zabrinuta zbog “nazadovanja” u zelenoj tranziciji Evrope izazvanog sukobom Rusije i Ukrajine.\n„Ovo je nazadovanje, takođe i za nevladine organizacije za zaštitu životne sredine“, rekla je za Sinhuu 61-godišnja Vela, osnivačica i koordinatorka organizacije za zaštitu životne sredine „Zajedno za bolju životnu sredinu „, sa sedištem na Malti.\n„Više volim da razmišljam dugoročno“, rekla je. Dok Evropa traži alternative fosilnim gorivima kako bi zadovoljila potražnju za energijom, Vela veruje da će ovaj zastoj biti samo „privremen“.\nOna je rekla da joj je laknulo što se Malta već odvikla od uglja, za razliku od nekih evropskih zemalja koje su povećale kapacitet proizvodnje električne energije u svojim termoelektranama na ugalj. Ali je i dalje zabrinuta zbog zagađenja vazduha sa prometnih puteva.\nIako je njena organizacija za zaštitu životne sredine mala, Vela je sve svoje napore posvetila jačanju svesti ljudi o potrebi zaštite okoline.\n„Trebalo bi da uspostavimo organizaciju koja će usporiti i sprečiti uništavanje svih divnih dragulja koje imamo“, rekla je Vela govoreći o svrsi osnivanja organizacije 2006. godine.\nDanas se organizacija oslanja na nekoliko volontera, a za Velu je evoluirala u posao sa punim radnim vremenom. Svoju posvećenost zaštiti životne sredine naučila je od svog oca, koji je insistirao na vrednosti životne sredine prvo i u svojoj karijeri arhitekte.\nKao odgovor na sukob Rusije i Ukrajine koji je doveo do poskupljenja energenata i koji je ugrozio egzistenciju domaćinstava širom kontinenta, Evropska unija (EU) sada nastoji da radikalno smanji svoju zavisnost od ruskog uglja, nafte i prirodnog gasa.\nPrema mišljenju analitičara, serija sankcija uvedenih Rusiji podstiče strah od nestašice energije i primorava ljude da sami snose račun za sukob.\nVela je rekla da saoseća sa svima koji su pogođeni rapidno rastućim cenama energije, što je nešto što su ljudi u Evropi retko imali priliku da iskuse, ako su je uopšte i imali.\nU okviru svojih sankcija protiv Rusije, EU traži nove izvore tečnog prirodnog gasa (LNG) prvenstveno u Sjedinjenim Državama, ali i drugde. Kao logičan sledeći korak, zemlje Evrope sada moraju da izgrade nove terminale za uvoz LNG. U međuvremenu, određene zemlje planiraju da održe nivoe uvoza uglja kako bi njihove termoelektrane na ugalj mogle da rade punim kapacitetom.\nAnalitičari međutim veruju da će ogromne količine novca koje će morati da se ulože u izgradnju novih LNG brodova i terminala samo povećati troškove sankcija za Evropu. Oni su rekli da to neće smanjiti zavisnost zemalja od fosilnih goriva i neće biti pogodno za postizanje strateških ciljeva energetske nezavisnosti, zelene tranzicije i održivog ekonomskog razvoja.\nPerspektiva daljeg oslanjanja Evrope na fosilna goriva takođe je razlog za veliku zabrinutost i za druge organizacije za zaštitu životne sredine u regionu. “Džast stop oil” (Just Stop Oil), koalicija ekoloških aktivista, organizuje proteste u Britaniji tražeći momentalno zaustavljanje svih novih projekata fosilnih goriva.\nTa organizacija je saopštila da je vlada „izabrala da nastavi svoju zavisnost od fosilnih goriva“, umesto da ubrza prelazak na budućnost vođenu obnovljivim izvorima energije.\nGrinpis je nedavno u saopštenju naveo da se nekoliko vlada EU obavezalo da će razviti kapacitete za tečni fosilni gas za uvoz iz Katara ili Sjedinjenih Država, što bi „držalo Evropu zavisnom od ovog fosilnog goriva decenijama“.\n„Fosilna goriva imaju istoriju povezivanja sa sukobima i ratom – gde god da su došla, vlade moraju da ih ukinu što je pre moguće, a ne da traže nove dobavljače“, rekao je direktor Grinpisa za EU Jorgo Ris.\nTreba uložiti veće napore da se „smanji zavisnost od fosilnih goriva i poveća kapacitet alternativne energije“, rekla je Vela.


Premijer Srbije, Aleksandar Vučić, najavio je danas da će učiniti sve što može, kako bi kompanija Fijat opstala i ostala u Kragujevcu. – Razgovaraćemo i sa italijanskom Vladom, i sa predstavnicima Fijata i sa radnicima i daćemo sve od sebe da sa… »\nRT Kragujevac: Vučić: Učinićemo sve za opstanak FijataiKragujevac: Vučić najavio da će učiniti sve za opstanak Fiata u Kragujevcu\nZamena vodovodnih cevi u Bulevaru oslobodjenja\nLESKOVAC U toku su radovi na zameni vodovodne mreže na Bulevaru oslobođenja u Leskovcu. U ovom delu grada vodovodna mreža će biti rekonstruisana u dužini od 652 metra, od ukupne dužine bulevara koja iznosi 1.021 metar. Vrednost ove investicije je… »\nJugmedia: Zamena vodovodne mreže u Bulevaru oslobođenja\nPIROT – Carinici su 20. juna na graničnom prelazu Gradina na srpsko-bugarskoj granici, sprečili pokušaj krimčarenja 27.400 cigareta i 106.000 švedskih kruna,saopštila je Uprava carina. Cigarete je pokušao da prokrijumčari bugarski državljanin… »\nPirotske vesti: Sedišta kombija napunjena cigaretama


21. mart, 2019.\nMečevi 28.kola Prve lige Srbije u sezoni 2018/19 na programu su ove subote, a u nastavku su parovi i termini mečeva.\nBEŽANIJA – OFK ŽARKOVO (subota 23.mart, 15:00 časova)\nBeogradska Bežanija u okviru 28.kola Prve lige Srbije na svom stadionu dočekuje gradskog rivala, ekipu OFK Žarkovo. Domaći tim je ove sezone ostvario dvanaest pobeda, uz tri remija i dvanaest poraza, pa sa 39 bodova na svom kontu trenutno zauzima 8.mesto na tabeli. U prethodnom kolu odigrali su u Gornjem Milanovcu nerešeno sa ekipom Metalca, a rezultat je bio 1:1. Gosti su ove sezone ostvarili deset pobeda, uz sedam remija i deset poraza, pa sa 37 bodova na svom kontu trenutno zauzima 9.mesto na tabeli. U prethodnom kolu savladali su na svom stadionu ekipu Novog Pazara, a rezultat je bio 2:0. Prethodni duel ovih rivala odigran tokom jesenje polusezone u Žarkovu završen je pobedom ekipe OFK Žarkovo, a rezutat je bio 2:0 (0:0).\nBUDUĆNOST – METALAC (subota 23.mart, 15:00 časova)\nDobanovačka Budućnost u okviru 28.kola Prve lige Srbije na svom stadionu dočekuje goste iz Gornjeg Milanovca, ekipu Metalca. Domaći tim je ove sezone ostvario sedam pobeda, uz osam remija i dvanaest poraza, pa sa 29 bodova na svom kontu trenutno zauzima 12.mesto na tabeli. U prethodnom kolu poraženi su na gostovanju u Ivanjici u duelu sa ekipom Javor Matisa, a rezultat je bio 1:0 (0:0). Gosti su ove sezone ostvarili dvanaest pobeda, uz devet remija i šest poraza, pa sa 45 bodova na svom kontu trenutno zauzimaju 5.mesto na tabeli. U prethodnom kolu odigrali su u Gornjem Milanovcu nerešeno sa ekipom Bežanije, a rezultat je bio 1:1. Prethodni duel ovih rivala odigran tokom jesenje polusezone u Gornjem Milanovcu završen je pobedom ekipe Metalca, a rezutat je bio 2:1 (2:1).\nINĐIJA – ZLATIBOR (subota 23.mart, 15:00 časova)\nEkipa Inđije u okviru 28.kola Prve lige Srbije na svom stadionu dočekuje goste iz Čajetine, ekipu Zlatibora. Domaći tim je ove sezone ostvario petnaest pobeda, uz pet remija i sedam poraza, pa sa 50 bodova na svom kontu trenutno zauzima 3.mesto na tabeli. U prethodnom kolu savladali su kao gosti ekipu Teleoptika, a rezultat je bio 1:4. Gosti su ove sezone ostvarili petnaest pobeda, uz dva remija i deset poraza, pa sa 47 bodova na svom kontu trenutno zauzimaju 4.mesto na tabeli. U prethodnom kolu savladali su na svom terenu ekipu Sinđelića, a rezultat je bio 2:0. Prethodni duel ovih rivala odigran tokom jesenje polusezone na Zlatiboru istoimena ekipa je rešila u svoju korist, a rezultat je bio 1:0 (1:0).\nNOVI PAZAR – TSC (subota 23.mart, 15:00 časova)\nEkipa Novog Pazara u okviru 28.kola Prve lige Srbije na svom stadionu dočekuje goste iz Bačke Topole, ekipu TSC-a. Domaći tim je ove sezone ostvario samo dve pobede, uz osam remija i sedamnaest poraza, pa sa 14 bodova na svom kontu trenutno zauzima poslednje 16.mesto na tabeli. U prethodnom kolu poraženi su kao gosti u duelu sa ekipom OFK Žarkovo, a rezultat je bio 2:0. Gosti su ove sezone ostvarili sedamnaest pobeda, uz osam remija i samo dva poraza, pa sa 59 bodova na svom kontu trenutno zauzimaju 1.mesto na tabeli. U prethodnom kolu savladali su na svom terenu ekipu Radničkog 1923, a rezultat je bio 2:0. Prethodni duel ovih rivala odigran tokom jesenje polusezone u Senti ekipa TSC-a je ubedljivo rešila u svoju korist, a rezultat je bio 6:0 (4:0).\nRADNIČKI 1923 – OFK BEČEJ 1918 (subota 23.mart, 15:00 časova)\nKragujevački Radnički 1923 u okviru 28.kola Prve lige Srbije na svom stadionu dočekuje goste iz Bečeja, ekipu OFK Bečej 1918. Domaći tim je ove sezone ostvario trinaest pobeda, uz šest remija i osam poraza, pa sa 45 bodova na svom kontu trenutno zauzima 6.mesto na tabeli. U prethodnom kolu poraženi su kao gosti u duelu sa ekipom TSC-a, a rezultat je bio 2:0. Gosti su ove sezone ostvarili devet pobeda, uz šest remija i dvanaest poraza, pa sa 33 boda na svom kontu trenutno zauzimaju 11.mesto na tabeli. U prethodnom kolu su na svom terenu podelili bodove sa ekipom Borca, a rezultat je bio 0:0. Prethodni duel ovih rivala odigran tokom jesenje polusezone u Bečeju ekipa Radničkog 1923 je rešila u svoju korist, a rezultat je bio 1:2 (0:1).\nSINĐELIĆ – JAVOR MATIS (subota 23.mart, 15:00 časova)\nBeogradski Sinđelić u okviru 28.kola Prve lige Srbije na svom stadionu dočekuje goste iz Ivanjice, ekipu Javor Matisa. Domaći tim je ove sezone ostvario deset pobeda, uz jedanaest remija i šest poraza, pa sa 41 bodom na svom kontu trenutno zauzima 7.mesto na tabeli. U prethodnom kolu poraženi su kao gosti u duelu sa ekipom Zlatibora, a rezultat je bio 2:0. Gosti su ove sezone ostvarili čak osamnaest pobeda, uz pet remija i četiri poraza, pa sa 59 bodova na svom kontu trenutno zauzimaju 2.mesto na tabeli. U prethodnom kolu savladali su na svom terenu ekipu Budućnosti, a rezultat je bio 1:0. Prethodni duel ovih rivala odigran tokom jesenje polusezone u Ivanjici ekipa Javor Matisa je rešila u svoju korist, a rezultat je bio 1:0 (1:0).\nSLOBODA – TELEOPTIK (subota 23.mart, 15:00 časova)\nUžička Sloboda u okviru 28.kola Prve lige Srbije na svom stadionu dočekuje goste iz Zemuna, ekipu Teleoptika. Domaći tim je ove sezone ostvario četiri pobede, uz pet remija i čak osamnaest poraza, pa sa 17 bodova na svom kontu trenutno zauzima pretposlednje 15.mesto na tabeli. U prethodnom kolu su kao gosti poraženi u duelu sa ekipom Trajala, a rezultat je bio 2:1. Gosti su tokom aktuelne sezone ostvarili pet pobeda, uz sedam remija i petnaest poraza, pa sa 22 boda na svom kontu trenutno zauzimaju 14.mesto na tabeli. U prethodnom kolu poraženi su na svom terenu u duelu sa ekipom Inđije, a rezultat je bio 1:4. Prethodni duel ovih rivala odigran tokom jesenje polusezone u Zemunu završen je podelom bodova, a rezultat je bio 1:1 (1:1).\nBORAC – TRAYAL (subota 23.mart, 18:30 časova, TV)\nČačanski Borac u okviru 28.kola Prve lige Srbije na svom stadionu dočekuje goste iz Kruševca, ekipu Trajala. Domaći tim je ove sezone ostvario šest pobeda, uz sedam remija i četrnaest poraza, pa sa 25 bodova na svom kontu trenutno zauzima 13.mesto na tabeli. U prethodnom kolu podelili su kao gosti bodove sa ekipom OFK Bečej 1918, a rezultat je bio 0:0. Gosti su ove sezone ostvarili deset pobeda, uz pet remija i dvanaest poraza, pa sa 35 bodova na svom kontu trenutno zauzimaju 10.mesto na tabeli. U prethodnom kolu savladali su na svom terenu ekipu Slobode, a rezultat je bio 2:1. Prethodni duel ovih rivala odigran tokom jesenje polusezone u Kruševcu završen je pobedom ekipe Trajala, a rezultat je bio 2:1 (0:0).


VIŠE OD 50 ŽRTAVA: Rat dva crnogorska klana traje već sedam godina - Opcija\n14-08-2021 Hronika, Pocetna, Vijesti\nNajozloglašeniji klanovi u regionu, “kavački” i “škaljarski”, već godinama seju strah i trepet, a brutalne likvidacije i dilovanje droge postali su sinonimi su za pomenute kriminalne grupe.\nI dok se za njihovo delovanje najčešće vezuju dilovanje kokaina, malo je poznato da su primarne delatnosti, kojima su se ovi klanovi bavili, bila otimanje zemljišta od građana, na kojima su potom gradili svoje objekte.\nProteklih godina u zemljama u regionu bukti rat između zavađenih crnogorskih klanova, „škaljarskog“ i „kavačkog“, koji je dosad odneo više od 50 žrtava. Brutalne likvidacije u kojima nema pošteđenih definitivno su obeležile krvavi sukob ovih kriminalnih grupa.\nRat je započeo 2014. godine, nakon nestanka 300 kilograma kokaina iz luke u Španiji, kada se, tada, jedinstvena grupa iz Kotora podelila na dve – škaljarce i kavčane. Ubrzo za podelom, počeli su i surovi obračuni, čiji se kraj još uvek ne nazire.\nKorišćenje eksploziva, bacanje bombi, upotreba snajpera, ali i likvidacije članova porodice pripadnika pomenutih klanova, oslikavaju brutalnost koja je obeležila ovaj rat.\nUbistva se sve češće događaju na javnim mestima, u prepunim kafićima i prometnim ulicama, pa čak i pred ženama i decom. Klanovi ne prezaju od slučajnih žrtava, kakvih je bilo nekoliko, a likvidatori retko kada budu otkriveni.\nIpak, malo ko zna koja je bila primarna delatnost ovih klanova pre stravičnih ubistava i dilovanja narkotika. Pripadnici ovih kriminalnih grupa najpre su se bavili zelenašenjem i otimanjem zemljišta od onih koji grade. Nakon otimanja zemljišta, kriminalci bi na pomenutim lokacijama gradili svoje objekte i tako širili i uvećavali svoje vlasništvo.\nSa druge strane, zelenašenje je i dalje jedan od vidova pomoću kojeg pomenuti klanovi ostvaruju profit. O tome svedoči činjenica da se protiv velikog broja ljudi, koji se dovode u vezu s pomenutim klanovima, vodi postupak upravo za zelenašenje.\nNa meti ovih kriminalaca dosad se našao veliki broj ugostitelja, pre svega, u Crnoj Gori.\nZvicerovi milioni u Sloveniji\nTokom proteklih godina pripadnici i jednog i drugog klana znatno su uvećali svoje bogatstvo, te se pretpostavlja da je reč o milijardama.\nO tome najbolje govori imovina Radoja Zvicera, navodnog vođe „kavačkog klana“, a o čemu je naš portal ranije pisao.\nNaime, porodica Radoja Zvicera godinama posluje u Slovačkoj i u svom vlasništvu ima tri firme u čijem poslovanju se pojavljuju milionski iznosi.\nNakon hapšenja ogranka kavačkog klana u Slovačkoj, pre nekoliko meseci, otkriveno je da se kao vlasnici u tri firme u toj zemlji pojavljuju Maja Zvicer, supruga Gorana Zvicera, inače brata Radoja Zvicera, njegov tast Nebojša Seferović i još jedna žena, za koju se sumnja da je njima bliska.


Sveštenici crkve Svetog Nikole u Kotoru završili u policiji zbog bogosluženja - Sputnjik Srbija\n07:16 20.03.2020 (osveženo 10:06 20.03.2020) Preuzmite kraći link\nKako Sputnjik saznaje, po sveštenika i njegovog sina, oca Nemanju Krivokapića, policija je došla u 21.30, nakon molebana održanog u crkvi.\nOtac Momčilo i njegov sin morali su da daju izjave, jer je, po privatnoj prijavi, policija saznala da je u crkvi na večernjoj službi bilo više od 20 ljudi.\n„Objasnili smo im da je to bilo redovno bogosluženje i da mi nikoga ne pozivamo, nego da ljudi samoinicijativno, po svojoj potrebi, dolaze u crkvu“, kaže za Sputnjik otac Nemanja Krivokapić.\nU Crnoj Gori su od 13. marta zbog pandemije koronavirusa zabranjena okupljanja stanovništva na zatvorenim i otvorenim javnim mestima.\nEkipa Sputnjika nedavno je boravila u Crnoj Gori, i tada je za nas govorio i otac Momčilo Krivokapić. Pogledajte isečak iz intervjua koji će u narednim danima biti objavljen na našem portalu i kanalu na Jutjubu:\nKotor, Crna Gora, koronavirus


Početak godine kao simbol novih navika\nČesto čekamo pravi trenutak kako bismo postavili nove ciljeve ili se upustili u nešto što nam je novo. Stoga, nema boljeg perioda za to od početka godine, kao novog starta, i sada je pravo vreme da postavimo ciljeve i zdrave navike koje ćemo pratiti tokom godine.\nSmanjite stres - Sigurno postoji nešto što vas opušta, u čemu uživate da provodite vreme, bilo da je to slikanje, trening, meditacija, ili nešto drugo. Vaš cilj može biti da svakog dana posvetite minimum sat vremena onome u čemu zaista uživate, što vas čini srećnim, i primetićete kako ćete se osećati bolje već nakon nedelju dana, jer ste posvetili deo dana samo sebi.\nBudite aktivni - Ukoliko nemate vremena za teretanu ili prosto nije nešto što volite, možete sebi zadati zadatak da određeni broj puta u toku nedelje odete u šetnju, na trčanje ili odradite vežbe kod kuće. U vreme kada dosta sedimo, a malo se krećemo, bitno je obratiti pažnju da naš organizam dobija i dovoljno aktivnosti kako bismo održali zdravlje istog.\nPočnite da vodite računa o količini šećera koji unosite – Nova godina donosi nove promene, te je pravo vreme da postavite sebi određene ciljeve. Neka među njima bude i izbegavanje prekomernog unosa šećera. U ispunjenju ovog cilja može vam pomoći i naš novi No Sugar Wellness bar bez dodatnog šećera.\nProvodite vreme sa dragim ljudima - Često nam se na to-do listi prvo nađe posao, spremanje kuće i sve propratne obaveze pa tek onda na red dođe druženje sa dragim ljudima, a može doći i do toga da smo na kraju umorni od svega što smo radili i prosto kad imamo vremena, nemamo snage. Zato je veoma bitno da napravite balans, koliko god vam se čini u trenutku da bi vam piće sa društvom oduzelo previše vremena ili da nemate snage, pokušajte da ipak odete jer je upravo to druženje ono što nam vraća energiju, smanjuje stres i zbog kojeg se osećamo odmornije i bolje.\nKoji god cilj da zapišete ili za koju god naviku da se odlučite da je promenite, neka to bude ono što zaista želite, što vas ispunjava, i primetićete koliko vam te iste promene neće teško padati već ćete uspeti u svemu što ste zacrtali.


Počelo punjenje Turskog toka gasom – Bankar.me\nOctober 21, 2019 ENERGETIKA, EVROPA, SVE VIJESTI Leave a comment\n– Punjenje gasovodnog sistema gasom je značajan korak ka faktičkom početku isporuka tog energenta Turskoj i jugoističnoj Evropi preko novog sistema morskih gasovoda. Komercijalna eksploatacija gasovoda trebalo bi prema planu da počne do kraja 2019. godine – navodi se u saopštenju.\nDodaje se da će punjenje drugog kraka Turskog toka gasom početi nakon što punjenje prvog bude završeno, prenosi Tas.\n– Građevinski radovi na prijemnom terminalu u Turskoj trenutno su u poslednjoj fazi. Turski operater za prenosa gasa BOTAS paralelno radi na izgradnji prvog kopnenog cevovoda kojim će se Turski tok povezati s turskom gasovodnom mrežom – dodaje se u saopštenju, prenosi Biznis.ba\nTurski tok je gasovod koji vodi od Rusije ispod Crnog mora ka evropskom deijlu Turske i dalje do granice sa Grčkom, zaobilazeći Ukrajinu, podseća Tas.\nPrvi krak je namijenjen Turskoj, dok će drugi gasom snabdijevati zemlje jugoistočne Evrope, uključujući Srbiju. Kapacitet svakog kraka je 15,75 milijardi kubnih metara gasa godišnje. Predviđeno je i da se BiH, odnosno njen entitet Republika Srpska uključi u ovaj projekat.\nPOJMOVIgasprom turski tok Turski tok\nPrevious Sve je spremno za zimsku sezonu\nSljedeći Cijene nafte pale više od 1,5 odsto zbog slabosti globalne ekonomije


Predstavljen “Priručnik o razvijenim praksama” | Međunarodni krivični sud za bivšu Jugoslaviju\nPredstavljen “Priručnik o razvijenim praksama”\nHag, 28. maj 2009.\nMeđunarodni sud je danas predstavio “Priručnik o razvijenim sudskim praksama MKSJ”, publikaciju koja ima za cilj da očuva nasleđe suda i pomogne pravosuđima koja su suočena s odgovornošću da presuđuju po pitanjima međunarodnih zločina.\nOvaj priručnik, koji je rezultat zajedničkih napora Međunarodnog suda i Međuregionalnog instituta Ujedinjenih nacija za istraživanje zločina i pravde (UNICRI), prva je publikacija koja pruža sveobuhvatan opis operativne prakse razvijene na MKSJ od njegovog osnivanja.\nTeme obuhvaćene ovim priručnikom, koje su obradili ljudi koji su neposredno učestvovali u radu na tim poljima, uključuju istrage, sastavljanje presuda, vođenje pritvorske jedinice i pravnu pomoć, kao i niz drugih pitanja vezanih za podršku sudskim postupcima.\nSudija Patrick Robinson, predsednik MKSJ, rekao je u govoru na promociji ovog priručnika u sedištu Međunarodnog suda u Hagu da će ova publikacija biti od koristi ne samo drugim međunarodnim i mešovitim sudovima, već i nacionalnim pravosuđima u kojima se presuđuje o međunarodnim zločinima.\n“Mi na MKSJ smo ponosni na pionirsku ulogu naše institucije u razvoju međunarodnog krivičnog pravosuđa. Veoma sam srećan što danas stojim ovde i u rukama držim knjigu koja dokumentuje deo te istorije, i iskreno se nadam da će ova knjiga biti od pomoći onima koji trenutno rade ili će tek raditi u drugim institucijama suočenim s izazovima sličnim onima s kojima se ovaj sud susretao od svog osnivanja” rekao je predsednik Robinson.\nPublici, koja se sastojala od predstavnika diplomatskog kora, naučnika, te predstavnika nevladinih organizacija i pravosudnih institucija, takođe se obratio Sandro Calvani, direktor Međuregionalnog instituta Ujedinjenih nacija za istraživanje zločina i pravde, koji je govorio o planovima za distribuciju ovog priručnika pravnim stručnjacima, kreatorima politike i drugima u različitim regionim širom sveta.\nProjekat o razvijenim praksama je pre godinu dana inicirao bivši predsednik MKSJ, sudija Fausto Pocar, koji je takođe govorio na prijemu upriličenom za promociju priručnika.\nOvaj priručnik se smatra važnim oruđem koje će obezbediti da nasleđe Međunarodnog suda nastavi život kroz buduće krivične procese za ratne zločine, zločine protiv čovečnosti i genocid u nacionalnim pravosuđima, posebno onima na području bivše Jugoslavije.\nNaredne promocije ove publikacije planirane su za 9. jun u sedištu Ujedinjenih nacija u Njujorku i za 15. i 16. jun u Sarajevu, Bosna i Hercegovina.\n“Priručnik o razvijenim sudskim praksama MKSJ” možete preuzeti s internet stranice Međunarodnog suda putem sledećeg linka:


05.10.2021 u 08:35\nSnouden o padu društvenih mreža: Svet je zdravije mesto na dan\nMOSKVA – Edvard Snouden, američki uzbunjivač i bivši obaveštajac koji je zbog obelodanjivanja tajnih špijunskih programa prebegao u Rusiju, oglasio se povodom pada Fejsbuka, Instagrama i Vocapa, ocenivši da je na jedan dan, svet postao zdravije mesto. „To što Fejsbuk, Instagram i Vocap padaju u isto vreme svakako se čini kao lako razumljiv i popularan primer zašto razbijanje određenog monopola na najmanje tri dela možda nije loša ideja”, ocenio je Snouden na Tviteru, prenosi Tanjug. U jednoj od niza poruka koje je objavio na ovoj društvenoj mreži, Snouden je napisao da je pad Vocapa podsetnik „da bi ljudi trebalo da koriste neprofitnu, privatniju alternativu, kao što je Signal”. Snouden je čak napisao i da su „internet divovi danas oflajn i da se više ne vraćaju”. „Šta će se\nVAŠINGTON - Sjedinjene Američke Države imaju pravo na više od 5,2 miliona dolara prihoda od knjige koju je objavio bivši saradnik Nacionalne bezbednosne agencije Edvard Snouden. Ministarstvo pravde je u saopštenju navelo da je federalni sud u Virdžiniji presudio u korist prava vlade na naknadu za svaku buduću zaradu od Snoudenove knjige koja je predmet tužbe. Snoudenov advokat nije odgovorio na zahtev za komentar, prenosi Rojters. Američka vlada je prošle godine tužila Snoudena koji se nalazi u Rusiji, zbog objavljivanja knjige „Trajni dosije”, koja, kako tvrdi, krši ugovore o neobjavljivanju informacija koje je potpisao kad je radio za NSA i CIA. Sjedinjene Države nisu blokirale objavljivanje Snoudenove knjige, već su zatražile sav prihod od prodaje knjige. U knjizi od\nEdvard Snouden, nekadašnji pripadnik američke Agencije za nacionalnu bezbednost ( NSA ), negirao je da se saglasio da pet miliona dolara koje je zaradio od prodaje autobiografske knjige i govora koje je držao po svetu preda američkoj vladi. On je na svom Tviter nalogu naveo da je Si-En-En pogrešno interpretirao informaciju i da bi bolji naslov teksta bio „SAD bi mogle da zarade do 5 miliona dolara pomilovanjem Snoudena”.„Pod A, to nije dogovor, ja se sa tim nisam saglasio. Pod B, presuda u ovom slučaju cenzure ne može da se izvrši dok sam u egzilu, ali ionako nikada nisam imao toliko novca”, napisao je Snouden. Si-En-En je juče objavio da će, prema dogovoru Snoudena i Trampove administracije, novac biti pohranjen u poseban fond. Snouden je prošle godine objavio knjigu „Trajno\nPravda za Snoudena - američki sud potvrdio da je program praćenja bio protivzakonit\nSedam godina nakon što je američki uzbunjivač Edvard Snouden upozorio na masovni nadzor telefonskih zapisa Amerikanaca, apelacioni sud je presudio da je program bio protivzakonit i da šefovi američkih obaveštajnih službi, koji su javno branili taj program nisu govorili istinu. Apelacioni sud za deveti okrug naveo je u presudi da je bespravna telefonska mreža, koja je tajno prikupila milione telefonskih zapisa Amerikanaca, kršila zakon o nadzoru obaveštajne službe i možda bila protivustavna. Snouden, koji je pobegao u Rusiju nakon tog otkrića 2013. godine i koji se još uvek suočava sa američkim optužbama za špijunažu, objavio je na Tviteru da je presuda potvrda njegove odluke da izađe u javnost sa dokazima o domaćoj operaciji prisluškivanja Nacionalne sigurnosne agencije\n16.08.2020 u 12:28\nVAŠINGTON – Američki predsednik Donald Tramp izjavio je da će „pogledati” slučaj Edvarda Snoudena, bivšeg saradnika američke Nacionalne bezbednosne agencije (NSA) i uzbunjivača koji živi u egzilu u Rusiji, i razmotriti njegovo moguće pomilovanje. „Nisam sasvim upoznat sa Snoudenovom situacijom. Mnogi ljudi misle da bi trebalo da bude tretiran drugačije a neki drugi veruju da je uradio veoma loše stvari”, rekao je Tramp novinarima, prenosi Rojters. On je dodao da će veoma „intenzivno” razmotriti taj slučaj, prenosi Tanjug. Američke vlasti godinama žele da se Snouden vrati u SAD i suoči sa krivičnim postupkom zbog optužbi za špijunažu 2013. godine. Snouden je pobegao iz SAD i dobio azil u Rusiji pošto je medijima dostavio tajna dokumenta koja otkrivaju da je NSA sprovodila špijunske